Lakonan Choi Hyun-wook dalam drama popular kini “Twenty Five, Twenty One” memang menarik perhatian kan?
Bagi yang belum tahu, Choi Hyun-wook sebelum ini pernah membintangi drama “Racket Boys” sebagai Na Woo-chan, dan sebagai Park Seung-tae dalam “Taxi Driver”. Selain itu, dia juga telah memenangi anugerah Pelakon Baharu Terbaik di Anugerah Drama SBS 2021. Terbaru, watak Choi Hyun-wook dalam drama “Twenty Five, Twenty One” sebagai Moon Ji-woong turut mendapat perhatian, dek lakonannya yang kelihatan semula jadi.

Ketika ditanya tentang bagaimana dia mendapat watak Moon Ji-woong dalam drama “Twenty Five, Twenty One”, Choi Hyun-wook merenung kembali proses uji bakatnya. Dia mendedahkan,
Ia adalah pada pertengahan musim panas, tetapi saya memakai jaket kulit kerana Ji-woong adalah penentu trend fesyen. Sesuatu yang lebih tebal daripada apa yang saya pakai sekarang. Apabila saya gugup, muka saya berpeluh banyak. Ketika itu, sebaik sahaja saya mula berlakon, peluh membasahi muka. Di samping itu, pengarah terus memberitahu saya, ‘Teruskan’, jadi saya fikir, ‘Saya gagal’. Tetapi selepas saya pergi, pengarah terus berkata, ‘Ini Ji-woong’.
Dia terus mengatakan bagaimana watak itu sesuai dengannya kerana keperibadiannya. Dia menjelaskan,

Saya rasa watak ‘gila-gila’ itu sesuai dengan saya. Ada beberapa bahagian yang melucukan Ji-woong kerana dia bercakap terus terang. Jika sesuatu itu cantik, dia berkata, ‘Cantik’. Jika dia menyukai sesuatu, dia berkata, ‘Saya suka’. Jika dia mahu bersama dengan seseorang, dia berkata, ‘Saya mahu bersama dengan awak’. Pengarah berkata dia menyukai saya kerana saya bercakap dengan serius. Dia kata saya yang paling kelakar.

Boleh tahan hebat kan lakonan Choi Hyun-wook?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERCosmopolitan

Raih Perhatian, Choi Hyunwook Kongsi Proses Uji Bakat Bagi Watak Dalam ‘Twenty Five, Twenty One’


Selepas “Sixth Sense Kiss”, akhirnya penonton dapat menonton kembali lakonan Yoon Kye-sang dalam sebuah drama terbaru tak lama lagi.

ARTIKEL BERKAITAN
Baru Berkahwin, Yoon Kyesang Ulas Reaksi Isteri Bila Tonton Babak Ciuman Dalam 'Kiss Sixth Sense'

Baru-baru ini, lelaki itu disahkan bakal menerajui “Day Of Kidnapping” iaitu sebuah drama komedi gelap mengenai kolaborasi istimewa antara penculik cemerkap dan kanak-kanak perempuan berusia 11 tahun yang bijak.
Ianya merupakan sebuah naskhah yang memaparkan harmoni unik antara kemanusiaan dan misteri dan diadaptasi oleh novel Jung Hae-yeon iaitu seorang penulis hebat bagi genre thriller di Korea.

Yoon Kye-sang akan membawa watak Kim Myung-jun, seorang penculik amatur. Dia menculik seorang kanak-kanak berusia 11 tahun untuk membayar bil perubatan anaknya. Dia kemudian terpalit dengan sebuah insiden tak dijangka dan tiba-tiba dikejar sebagai seorang suspek pembunuhan. Meskipun lemah semangat dan lembut hati, Kim Myung-jun mula membongkar kebenaran bersama Ro-hee, seorang kanak-kanak genius.

Kata Yoon Kye-sang mengenai drama ini,
Saya gembira dapat menyapa anda dengan naskhah baru. Subjek ini sangat menarik lantas sila nantikan keserasian di antara penculik cemerkap Myung-jun dan kanak-kanak bijak Ro-hee.
“Day Of Kidnapping” dijadualkan bersiaran pada 2023.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERDispatch

Jadi Penculik Cemerkap, Yoon Kyesang Sah Sertai ‘Day Of Kidnapping’


Selepas sebulan menamatkan tayangan, akhirnya drama “Love (ft. Marriage And Diovorce)” mengumumkan tarikh tayangan musim keduanya.
Untuk pengetahuan anda, drama ini membawakan kisah masalah perkahwinan tiga pasangan suami dan isteri yang berada pada peringkat hidup berbeza. Ternyata popular semasa tayangan musim pertama, naskhah ini memegang rekod sebagai drama dengan rating tertinggi dalam sejarah saluran TV Chosun.

Daripada sedutan pendek musim kedua yang dikongsikan, “Love (ft. Marriage And Diovorce)” akan menyapa penonton bermula 12 Jun ini.

Anda dah ready belum untuk menyaksikan banyak lagi pengkhianatan dan rahsia terbongkar di dalam drama ini?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Kongsi Sedutan Pendek, Musim Kedua ‘Love (ft. Marriage And Divorce) Mula Tayangan Jun Ini


Mengecapi populariti yang tidak dijangka, siri “Squid Game” ternyata membawa tuah buat model bernama Jung Ho-yeon.

ARTIKEL BERKAITAN
Popular Dek 'Squid Game', Kisah Percintaan 6 Tahun Jung Hoyeon & Lee Donghwi Jadi Perhatian

Meskipun ini merupakan percubaan pertamanya sebagai pelakon namun lakonannya diterima ramai bahkan diakui seluruh dunia.
Disebabkan oleh itu, ramai yang mula mengorek mengenai kisah hidupnya dan ramai nyata terkejut apabila si tinggi lampai itu sudah pun 6 tahun menjalinkan hubungan dengan pelakon popular, Lee Dong-hwi.

Bukan sahaja peminat malah kekasihnya itu juga sangat berbangga dengan pencapaian Jung Ho-yeon menerusi “Squid Game”,

Dia sangat berbangga. Merupakan seorang di dalam bidang yang sama, dia seorang senior, rakan, orang yang baik. Bukan sahaja sentiasa menyokong malah dia sering berasa risau mengenai saya. Seperti seorang ayah.
Sweet kan pasangan ini? Low profile sahaja namun sentiasa ada untuk masing-masing.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

“Macam Seorang Ayah” – ‘Squid Game’ Popular, Jung Hoyeon Kongsi Reaksi Kekasih Lee Donghwi


Selepas berpisah dengan kompuser muzik popular Teddy, Han Ye-seul nampaknya lebih senang hidup sendiri.
Walaubagaimanapun, wanita itu membuat pengakuan mengejutkan apabila mendedahkan gambar teman lelakinya kini menerusi sebuah entri di Instagram.

View this post on Instagram

A post shared by 한예슬 (@han_ye_seul_)

Perkenalkan teman lelaki saya.
Menurut laporan media, lelaki itu dilahirkan pada tahun 1991 dan pernah menyertai beberapa pementasan teater. Namun bukanlah seorang pelakon kini.

Comel kan teman lelaki Han Ye-seul?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

10 Tahun Lebih Muda, Han Yeseul Buat Kejutan & Kongsi Foto Teman Lelaki


Dengar sahaja nama Song Hye-kyo dan Han So-hee, pastinya semua dah tak sabar menantikan gandingan mereka di dalam drama “The Price Of Confession” kan?

ARTIKEL BERKAITAN
Muat Naik Foto Bersama, Song Hyekyo & Han Sohee Sah Terajui ‘The Price Of Confession’

Bagi yang tidak mengetahui, siri itu membawa kisah kronikal di antara dua wanita yang terlibat dalam satu kes pembunuhan.
Sudah mula mengusik dan menaikkan jangkaan peminat, interaksi antara kedua pelakon hebat itu sentiasa dinantikan semua di Instagram.

View this post on Instagram

A post shared by 한소희 (@xeesoxee)

Terbaru, Song Hye-kyo tidak dapat menyembunyikan rasa kagumnya apabila meninggalkan komen pujian buat entri Han So-hee,

Cantiknya.
Dalam pada itu, tiada lagi informasi spesifik mengenai “The Price Of Confession” setakat ini.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERInstagram

Bakal Berlakon Bersama, Song Hyekyo Puji Kecantikan Han Sohee


Tak payah nak kenalkan pun, anda semua mesti kenal dengan ahli kumpulan Blackpink yang berasal daripada Thailand iaitu Lisa. Nama gadis ini tak pernah lekang daripada menjadi sebutan netizen. Nak tahu tak kenapa? Antara sebabnya ialah tariannya yang memukau dan nampak tajam. Tapi tak menghairankan pun sebab dia sudah berlatih menari sejak dari kecil lagi.
Selain itu, Lisa juga mempunyai rupa paras yang cantik dan menawan. Tubuh badannya yang ramping juga menjadi idaman para wanita di luar sana. Berkat genetik semula jadinya yang tinggi, badannya sentiasa nampak langsing. Pakailah baju apa pun mesti nam pak terletak dan mahal!

Disebabkan oleh tubuhnya yang menjadi sebutan ramai itu, sudah tentu semua ingin tahu tentang rahsia penjagaan badannya supaya kekal ramping sentiasa. Walaubagaimanapun, pendedahan Lisa nyata membuatkan semua terkejut.

Saya tak diet.
Jawapannya itu menimbulkan rasa cemburu daripada semua orang terutamanya para wanita. Bayangkan tak perlu bersusah payah mengawal pemakanan tetapi kekal kurus. Pun begitu, rapper kumpulan BLACKPINK itu menjelaskan bahawa dia sering melakukan senaman Pilates bagi mengekalkan bentuk tubuh badan ideal tersebut. Malahan ia meningkatkan kemampuan fleksibiliti dan kekuatan ototnya.

Bukan itu sahaja, gadis cantik tersebut mengakui sering menghabiskan masa berjam-jam untuk berlatih menari. Jadi, itu juga adalah antara faktor utama membuatkan berat badannya susah nak naik.
Untunglah Lisa ramping macam tu!
Sumber: Youtube

“Saya Tak Diet” – Pengakuan Lisa Blackpink Mengenai Badan Rampingnya Buat Ramai Terkejut!


Semua drama Korea yang ditayangkan di Netflix memang best-best semuanya!
Jadi tak hairanlah banyak antaranya yang tersenarai tinggi dalam ranking populariti di peringkat global kini.

Meskipun sudah tamat, 3 drama ini dilihat kekal selesa di dalam ranking berkenaan sekaligus membuktikan kepopularitiannya di peringkat antarabangsa.

Berdasarkan analisis pada tarikh 5 April, “A Business Proposal” tersenarai di tangga ke-2, “Twenty Five, Twenty One” di tangga ke-5 dan “Forecasting Love & Weather” pula di kedudukan ke-7.
Memang syok kan kesemua drama ini?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

‘A Business Proposal’ No 2, 3 K-Drama Baru Tamat Ini Penuhi Ranking Top 10 Netflix Global


BamBam GOT7 akan sertai barisan OST buat drama “A Business Proposal”!
Pada 7 Mac, agensi FlexM telah mengeluarkan imej teaser untuk OST ke-4 drama “A Business Proposal” berjudul “Melting”, yang akan dinyanyikan oleh BamBam GOT7.

“Melting” adalah runut bunyi yang akan mengisahkan tentang kekasih. Suara manis BamBam akan meningkatkan keterujaan penonton semasa menonton drama.

Sementara itu, “Melting” akan dikeluarkan di pelbagai laman muzik dalam talian, pada 9 Mac ini jam 5 petang.
Nantikan!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsis

BamBam GOT7 Akan Rilis OST Buat ‘A Business Proposal’


Menerusi sidang media drama terbaru “Hospital Playlist”, pengarah dan barisan teraju utamanya telah berkongsi pelbagai kisah dan inti pati mengenai naskhah ini. Belum pun ditayangkan, tetapi kesemua peminat K-Drama dah tunjukkan keterujaan mereka untuk menyaksikannya.
Pengarah berbakat iaitu Shin Wonho mengatakan bahawa meskipun membawa kisah doktor tetapi ia berlainan daripada drama perubatan tipikal yang lain.

Ia adalah drama perubatan, tetapi sedikit berbeza dengan drama perubatan sebelum ini. Daripada memanggilnya sebagai drama perubatan, ia adalah agak sama dengan drama ‘Reply 1988’ dan ‘Prison Playbook’ tetapi berlatar belakangkan institusi hospital.
Pengenalan watak
Jo Jungsuk sebagai Ikjun, seorang pakar Gastroenrologi

Seorang yang sangat peramah dan liar, wataknya membuatkan ramai tertanya-tanya apakah yang bermain dalam fikirannya. Dia adalah sangat optimistik, tiada kekurangan apa-apa dan mempersonakan.

Yoo Yeonseok sebagai Jungwon, seorang pakar Kanak-kanak

Jungwon menjaga setiap pesakit seperti anaknya sendiri. Tetapi realitinya, dia sangatlah sensitif dan garang dengan rakan-rakannya.

Jeon Mido sebagai Songhwa, seorang pakar bedah Neurologi

Songhwa ialah seorang wanita yang kuat dan tenang meskipun dikelilingi oleh doktor lelaki yang mempunyai personaliti memaksa.
Jung Kyungho sebagai Junwan, seorang pakar bedah Toraks

Lelaki ini adalah sangat tegas sehingga rata-rata doktor yang lain menyampah dengannya melainkan sahabatnya yang sudah masak dengan perangainya itu. Jung Kyungho juga menambah bahawa watak yang dibawa kali ini adalah sangat berlainan dengan dirinya yang sebenar.
Kim Daemyung sebagai Seokhyung, seorang pakar Ginekologi

Seorang yang sangatlah pemalu dan susah bergaul dengan orang lain tetapi satu dia adalah seorang yang menghiburkan dalam caranya yang tersendiri.
‘Hospital Playlist’ tidak tamat dalam satu musim sahaja
Pengarah Shin Wonho menjelaskan bahawa pihak produksi telah merancang untuk mengeluarkan drama perubatan ini kepada beberapa musim.
Saya mahu buat satu drama yang tiada kesudahan yang sudah ditentukan ataupun konklusi langsung. Tetapi, para penonton memberikan kami perhatian dan sokongan untuk musim lain. Daripada perjumpaan dan perbincangan yang diadakan, meninggalkan penghujung drama dengan penutup terbuka membuka ruang kepada arah dan idea baru.
Selain itu, ‘Hospital Playlist’ membawa kelainan dalam arena drama Korea apabila episod baru hanya akan ditayangkan seminggu sekali sahaja di mana kebiasaannya ialah dua episod seminggu.
Secara ringkas, kami merancang sedemikian rupa supaya dapat meneruskan kelangsungannya. Konsep dua episod setiap minggu adalah efektif pada masa lepas tetapi selepas mengambil kira persaingan, perbelanjaan produksi yang kian meninggi dan perubahan suasana set penggambaran, saya tertanya-tanya sama ada ia adalah munasabah. Kerana itulah, saya mempertimbangkan satu episod seminggu. Oleh sebab itu, drama ini harus berjaya supaya ia boleh jadi model baru kepada industri perfileman.
Persediaan watak doktor
Pelakon drama Korea sentiasa mengambil serius mengenai watak yang dipegang mereka. Dapat sahaja skrip, setiap pelakon akan berjumpa dengan pakar yang arif tentang latar belakang tersebut supaya mereka dapat menonjolkan lakonan yang realistik dan meyakinkan.
Kesemua barisan pelakon utama menceritakan bahawa mereka berjumpa dengan pakar mengikut watak masing-masing untuk menanyakan soalan kepada mereka. Tak cukup dengan itu, pelakon semua turut menonton pelbagai dokumentari mengenai perubatan. Jo Jungsuk berkongsi bahawa bagi mengalami perasaan sebagai doktor, dia sendiri telah masuk dan menonton secara langsung satu pembedahan hati.
Yoo Yeonseok juga berkongsi tips mudah untuk pelakon yang membawa watak sebagai pegawai perubatan. Dalam drama perubatan, sudah pasti akan ada babak bantuan pernafasan (CPR) yang dilakukan kepada pesakit. Kadang-kadang para pelakon mempunyai rentak menekan yang berbeza dan mungkin memberikan gambaran yang berlainan kepada penonton. Jadi Yoo Yeonseok telah menggunakan aplikasi ‘Metronome’ di mana pengguna boleh tetapkan rentak per minit. Daripada situ, dia menghafal rentak tersebut dan selepas berlatih beberapa kali, lelaki itu berjaya mengekalkan temponya setiap kali melakukan babak CPR.

Jangkaan rating episod pertama
Mempunyai rekod baik dengan drama yang digarapnya sebelum ini seperti “Prison Playbook” dan siri “Reply”, sudah pasti ramai yang menaruh harapan tinggi dengan naskhah terbaru pengarah Shin Wonho ini. Tambahan pula, ianya diterajui oleh barisan pelakon hebat.
Apabila ditanya mengenai ramalan rating episod pertama, kesemua pelakon mengutarakan nombor yang agak tinggi menunjukkan bahawa mereka yakin dengan kemampuan “Hospital Playlist”. Jung Kyungho menyatakan 10.1% manakala Kim Daemyung dan Jo Jungsuk memberikan nombor yang boleh tahan hebat iaitu 11% dan 12%.

Walaubagaimanapun, pengarah Shin Wonho tampil realistik dan hanya meramalkan 4% untuk rating episod pertama drama ini nanti.
Saya juga mahukan rating yang tinggi tapi secara realistiknya, tayangan satu episod seminggu memberikan impak yang rendah. Lagi satu, episod pertama drama ini berselisih dengan program popular ‘Mister Trot’ selama 20 minit. Jadi ambil kira semua kemungkinan ini, saya agak 4%.
Kesemua tonggak utama “Hospital Playlist” berharap agar penonton akan terhibur menonton drama itu apabila ia mula ditayangkan nanti. Mereka juga mahu semua orang memahami apa yang berlaku dalam kehidupan sebagai doktor dan menyedari bahawa mereka adalah orang biasa disebalik imej profesional yang sering ditonjolkan di kaca televisyen.
Jangan lupa menonton “Hospital Playlist” bermula 12 Mac ini menerusi saluran tvN dan Netflix!

Mirip ‘Reply’ & ‘Prison Playbook’ Tapi Latar Belakang Hospital, Pengarah Dedah ‘Hospital Playlist’ Bermusim


Institut Penyelidikan Perniagaan Korea baru sahaja mendedahkan senarai reputasi untuk para pelakon drama kini!
Kalau anda nak tahu, ranking ini ditentukan mengikut analisis liputan media, penyertaan, interaksi dan indeks komuniti 50 pelakon dalam drama yang bersiaran dari 20 Ogos ke 20 September.

Kim Seon-ho
Jo Jung-suk
Shin Min-ah
Kim So-yeon
Jeon Mi-do
Song Kang
Han So-hee
Lee Ji-ah
Ahn Hyo-seop
Jung Kyung-ho
Kim Dae-myung
Yoo Yeon-seok
Park Joo-mi
Kim Yoo-jung
Uhm Ki-joon
Eugene
Yoon Jong-hoon
Jinyoung
Jeon Do-yeon
Namgoong Min

Ada tak pelakon kegemaran anda tersenarai?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Kim Seonho Ungguli Ranking ‘Reputasi Jenama Pelakon Drama’ Bagi September Ini


Pasti anda kenal dengan Khaleed kan? Lelaki ini mula popular selepas muncul dalam rancangan “Abnormal Summit” bagi membincangkan mengenai sesuatu isu semasa berdasarkan pandangan orang Malaysia. Sejak adaripada itu, lelaki tersebut mula dikenali dalam kalangan peminat K-Drama dan K-Pop.
Terbaru, Khaleed dikhabarkan telah dianugerahkan anugerah Rakyat Kehormat Seoul oleh Datuk Bandar Seoul sendiri. Bangganya!

Menurut entri di Facebook rasminya itu, dia menerima pengiktirafan itu kerana usahanya dan isteri (Lee Seul) dalam menjadikan Seoul sebuah Bandaraya Global yang mesra muslim dengan mengetengahkan pelancongan halal dan menjadi salah satu duta kecil yang menghubungkan Malaysia dan Korea Selatan.

Khaleed juga tidak lupa untuk menitipkan jutaan terima kasih kepada semua orang yang memberikan kata-kata semangat atas perjuangannya ini.
Bagi yang bertanya mengenai kewarganegaraan Khaleed kini, jangan risau! Dia sendiri mengesahkan bahawa ‘Malaysia ialah tanah airku!’.

Semoga Khaleed terus mengharumkan nama Malaysia di Korea!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Bantu Seoul Jadi Bandaraya Mesra Muslim, Khaleed Dianugerahkan Rakyat Kehormat Seoul


Selepas terpaksa menolak membintangi drama “Now, We’re Breaking Up” kerana masalah penjadualan nampaknya Soo Ae sekali lagi dikhabarkan bakal membintangi sebuah drama JTBC baru tak lama lagi.
“Gong Jak City” ialah drama thriller misteri psikologi mengenai kehidupan beberapa watak yang bercita-cita tinggi dan keinginan berbelit dan tersembunyi di sebalik sisi gelap masyarakat. Ia merupakan naskhah yang mengenegahkan watak wanita dan Soo Ae dikatakan bakal membawa watak Yoo Jae-hee.

Pada 2 Disember, agensi naungan pelakon itu mengesahkan bahawa Soo Ae ada menerima tawaran berlakon daripada drama tersebut.

Jikalau Soo Ae menerima tawaran ini, ia merupakan drama pertamanya selepas membintangi “Sweet Stranger And Me” pada tahun 2016.
Sama-sama kita nantikan berita lanjut mengenai drama ini nanti.

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERNewsen

Selepas 4 Tahun, Soo Ae Dikhabarkan Bakal Terajui Drama Thriller Misteri Psikologi ‘Gojak City’


Selepas berminggu undian dijalankan, akhirnya anugerah populariti untuk ‘2021 Asia Artist Awards’ sudah pun ditentukan pemenangnya.

ARTIKEL BERKAITAN
Kim Seonho Menang 2 Anugerah Populariti Di '2021 Asia Artist Awards'

Bagi kategori pelakon lelaki, Kim Seon-ho telah berjaya membawa pulang kedua-dua anugerah populariti yang dipertandingkan.
Untuk kategori pelakon wanita pula, anugerah ‘RET Popularity Awards’ dimenangi oleh Song Ji-hyo manakala ‘U+Idol Live Choice Awards’ telah dirangkul oleh Jung Ho-yeon.

Dalam pada itu, iniialah senarai penuh buat penyanyi yang memenangi anugerah berkenaan:

RET Popularity Awards
Kumpulan lelaki: EXO
Kumpulan wanita: TWICE
Penyanyi solo lelaki: Im Young-woong
Penyanyi solo wanita: CL
U+Idol Live Choice Awards
Kumpulan lelaki: BTS
Kumpulan wanita: BLACKPINK
Penyanyi solo lelaki: Im Young-woong
Penyanyi solo wanita: IU
Untuk pengetahuan, ‘2021 Asia Artist Awards’ akan berlangsung pada 2 Disember nanti namun tidak dapat dipastikan sama ada kesemua artis ini akan menghadirinya.
Tahniah buat semua pemenang!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar News

Song Jihyo & Jung Hoyeon Rangkul Anugerah Populariti Bagi Pelakon Wanita Di ‘2021 Asia Artist Awards’


Ramai yang nyata terkejut apabila mengetahui kisah bekas ahli AOA iaitu Mi-na yang dibuli selama 10 tahun sepanjang dia aktif dengan kumpulan idola tersebut. Selepas pendedahan tersebut, Ji-min yang disebut sebagai pelaku utama telah pun mengundur diri daripada AOA selain turut keluar daripada dunia seni.
Keadaan semakin bertambah membimbangkan apabila Mi-na baru-baru ini kembali mencederakan dirinya selepas mendengar khabar angin yang mengatakan bahawa Ji-min mungkin akan kembali semula ke dalam industri seni selepas semuanya reda.

Dari kiri: Shin Ji-min, Kwon Mi-na
Namun begitu, dalam entri terbaru di Instagramnya, Mi-na menjelaskan bahawa dia sudah bertemu dengan CEO FNC Entertainment dan memahami penjelasan yang diberikan olehnya. Dia juga memohon maaf kepada semua orang kerana telah menyebabkan kekecohan ini.
Tak lama selepas itu, nampaknya wanita itu sudah pun memadam akaun Instagramnya selepas ia tidak boleh diakses lagi selepas dicari di aplikasi tersebut.

Dalam masa yang sama, Ji-min yang kekal mendiamkan diri selepas mengutarakan permohonan maafnya kepada Mi-na dan meninggalkan indutsri seni serta-merta. Walaubagaimanapun, mengejutkan apabila bekas ketua kumpulan AOA itu bertindak memadam kesemua kandungan video di saluran YouTube rasminya.

Rata-rata peminat merasakan Mi-na memadam akaun Instagram bagi menumpukan perhatian kepada proses rawatannya. Manakala buat Ji-min pula, bukan sahaja jumlah langganan menurun secara drastik, keputusan memadam semua videonya adalah kerana komen berbaur kutukan yang ditinggalkan netizen pada semua video tersebut.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERNewsen

Efek Kes Buli AOA, Mina Nyahaktif Instagram & Jimin Padam Semua Kandungan Video Di Youtube


Selepas tinggalkan P NATION pada Julai lepas, Jessi nampaknya masih dalam proses memilih agensinya yang seterusnya.

ARTIKEL BERKAITAN
"Saya Perlukan Masa.." - Pelbagai Spekulasi, Jessi Perjelas Sebab Tinggalkan P NATION

Terbaru pada 24 Ogos, Jessi dilaporkan sedang dalam perbincangan secara positif mengenai kontrak eksklusif bersama agensi Antenna Music, dan dalam proses rundingan secara lanjut.
Berikutan itu, Antenna Music tampil memberi respon,

Ia tidak berasas.

Untuk pengetahuan, selepas 3 tahun bekerjasama, kontrak eksklusif Jessi bersama agensi P NATION tamat pada bulan Julai lepas.

Kini, masih belum ada apa-apa informasi sahih mengenai agensi yang akan disertai Jessi selepas ini.
Sama-sama kita tunggu dan lihat!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMy Daily

Jessi Dilapor Sertai Antenna Music, Agensi Beri Respon


Selepas Kim Rae-won dan Son Ho-jun dilaporkan bakal menerajui drama “The Police Station Next to the Fire Station”, nampaknya ada nama baru yang disebut bakal menyertai dua hero itu.
Bertiup khabar angin dalam industri mengatakan bahawa Gong Seung-yeon akan menjadi heroin drama SBS itu. Dalam pada itu, agensinya memberi respon,

Gong Seung-yeon sedang meneliti dengan positif untuk muncul dalam ‘The Police Station Next to the Fire Station’.

Ia berlatarbelakangkan tapak respon di antara polis memberkas penjenayah dan balai bomba yang memandamkan api. Ianya akan menampilkan cerita detektif yang sentiasa menangkap sasarannya, paramedik yang tidak terlepas pandang sebarang kecederaan mahupun luka dan ahli bomba yang terus meluru ke dalam api marak. Drama ini menggambarkan momen tegang di antara jenayah, krisis dan kecemasan. Dipenuhi dengan siasatan saintifik, ia bakal menjadi drama pertama yang menjelaskan dengan lebih mendalam mengenai siasatan insiden kebakaran.

Sama-sama kita nantikan siapakah yang bakal menjadi barisan utama drama ini.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Sertai Kim Raewon & Son Hojun, Gong Seungyeon Dilamar Terajui ‘The Police Station Next To The Fire Station’


Korang tengok tak persembahan Park Bom baru-baru ini di Filipina?

ARTIKEL BERKAITAN
"Kami Semua Sedih" - Dara Kongsi Perasaan 2NE1 Bubar & Sebab Persembahan Di Coachella Terjadi

Terbaru, Park Bom 2NE1 membuat persembahan di Manila sempena “2022 Pop Festival”. Namun, paling mencuri tumpuan peminat adalah apabila Park Bom tampil dengan penampilan yang amat merisaukan.
Park Bom kini dilihat sudah mengumpul tahap berat badan yang membimbangkan kerana bentuk fizikalnya amat berbeza berbanding dirinya sebelum ini. Dek kerana itu juga, rata-rata dalam kalangan peminat meluahkan rasa bimbang mereka, jikalau Park Bom kini menghadapi masalah kesihatan. Sehubungan dengan itu, agensi Park Bom memberi respon dengan menyatakan,

Kesihatan Park Bom setakat ini dalam keadaan baik dan tiada masalah. Sekarang juga dia sedang mengamalkan diet sihat dan juga bersenam secara kerap.
Sebelum ini, Park Bom juga sempat berkongsi bahawa,
Saya mengalami kesukaran ketika perlu mengamalkan diet dek kerana rawatan bagi masalah ADD (attention deficit disorder/ gangguan perhatian defisit) saya. Namun, sekarang saya rasa saya perlu kurangkan berat badan. Berat saya juga kian susut dan saya juga sudah kurangkan pengambilan ubat saya. Saya harap saya akan makin sihat.
Tak apalah, asalkan Park Bom sihat!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNews 1

Berat Badan Naik Kini, Peminat Bimbang Dengan Keadaan Kesihatan Park Bom


Nampaknya pelbagai K-Drama berjaya menduduki tangga tertinggi dalam ranking Netflix Global kini.
Dua daripada naskhah ini merupakan siri asal daripada Netflix manakala dua daripadanya ialah drama yang turut ditayangkan di saluran Korea seperti tvN dan KBS.

Berikut merupakan ranking global Netflix berdasarkan tarikh 21 Oktober 2021.

1. Squid Game
Ia ialah drama fantasi gelap mengenai sebuah permainan survival misteri dengan tawaran ganjaran sebanyak 45.6 bilion won (RM163.5 juta) yang dibintangi oleh pelakon popular seperti Lee Jung-jae, Park Hae-soo, Heo Sung-tae, Wi Ha-joon dan Jung Ho-yeon.

3. My Name
“My Name” menceritakan kisah Ji-woo yang menyertai polis sebagai pengintip untuk organisasi pengedaran dadah bagi membongkar rahsia sebenar di sebalik kematian ayahnya. Dalam misi tersebut, penonton akan disajikan dengan pelbagai babak saspens dek misi balas dendam Ji-u selain kebenaran yang memeritkan.

7. Hometown Cha Cha Cha
Drama romantik ini mengisahkan Yoon Hye-jin (Shin Min-ah) iaitu seorang doktor gigi yang berpindah dari Seoul ke perkampungan persisiran pantai Gongjin dan Hong Du-shik (Kim Seon-ho) iaitu seorang pakar pelbagai kerja yang sentiasa membantu penduduk kampung tersebut.

10. The King’s Affection
Ia menceritakan kisah sepasang kembar yang lahir di istana. Walaupun salah seorang daripadanya dibuang kerana merupakan seorang perempuan, dia kemudiannya berlakon menjadi putera raja selepas kembar lelakinya meninggal dunia.

Mungkin kerana plot yang berlainan dan unik, kesemua naskhah ini mampu menarik perhatian ramai penonton di seluruh pelosok dunia.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Popular Di Pelbagai Negara, 4 K-Drama Tersenarai Di Ranking Netflix Global Kini


Siapa yang layan “The One And Only”? Mesti sedih kan sebab ianya sudah pun melabuhkan tirai kelmarin.
Sinopsis
Drama romantik emosional ini membawa kisah tiga wanita menghidapi sakit yang boleh membawa maut yang bertemu di pusat penjagaan hospital. Mereka membuat keputusan untuk mengalahkan seorang lelaki jahat sebelum menemui ajal – tapi ketika usaha itu, mereka berkenalan dengan seseorang yang bermakna dalam kehidupan mereka.

Bertemu juga
[Amaran SPOILER]
Selepas melalui kesukaran, akhirnya Pyo In-sook dan Min Woo-chun bertemu bahagia selamanya. Pun begitu, lelaki itu tetap menerima hukuman kerana kerjanya sebagai pembunuh upahan dahulu dan disumbat ke penjara atas kesalahan berkenaan. Manakala kekasih hatinya pula menjalani pembedahan yang sekian lama ditangguh dek rasa takut.

Selepas Min Woo-chun dibebaskan dan Pyo In-sook sihat sepenuhnya, kedua mereka bertemu semula di jambatan dan mengakui perasaan cinta antara mereka.

Rating terus 0%
Walaupun ramai yang memujinya namun “The One And Only” hanya mampu berpuas hati dengan rekod 0% ke 1% sahaja hampir sepanjang tayangan. Meraih rating baik pada episod pertama iaitu 2.442% namun ianya menurun ke 0% sejak episod keempat hingga ke penamat.
Untuk episod akhir, drama kemanusiaan ini hanya mampu meraih rating sebanyak 0.6% sahaja.
Menurut analisis pengkritik drama, “The One And Only” dikatakan sukar diterima penonton kerana kandungannya yang berat selain sukar untuk berasa empati terhadap watak di dalamnya.
Apa pun, bagaimana pula komen yang menonton? Okay tak drama ini?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYonhap News

Kesudahan Menyentuh Hati, Rating Episod Akhir ‘The One And Only’ Kekal 0%


Sepertinya banyak cerita yang tidak terungkap berkaitan kemelut antara Song Ji-hyo dan agensi Uzurocks.

ARTIKEL BERKAITAN
"Tak Kenal Perempuan.." - Yoo Jaesuk Marah Song Jihyo & Kim Jongkook Duduk Rapat?

Sudah beberapa kali tertangguh sepanjang 2 bulan, masih belum kelihatan baki bayaran yang sepatutnya dilangsaikan. Malah kini agensi itu meminta penangguhan hingga Jun untuk membyar semula Song Ji-hyo.
Menerusi pendedahan Dispatch, khabarnya Uzurocks berhutang sebanyak 900 juta won (RM3.04 juta) pada wanita itu selain turut perlu melunaskan wang sebanyak 2.17 juta won (RM7,332) pada ‘A’, 1 juta won (RM3,379) pada ‘B’ dan 2.1 juta won (RM7,096) pada ‘C’.

Staf teraniaya
Lapor media itu mengenai luahan Song Ji-hyo,
Saya boleh hidup tanpa wang itu sekarang. Tapi para staf akan ada kredit buruk, kad kredit disekat dan talian telefon dipotong. Bayaran sewa 2 juta won Porsche milik CEO Uzurocks ialah kemewahan tapi 2 juta won yang diterima staf ini ada kemewahan. Hidup in ialah satu bulatan.

Bukan itu sahaja, Song Ji-hyo dikhabarkan melangkah ke hadapan mengenai isu ini dengan harapan agar semua staf teraniaya akan mendapat semula gaji mereka. Walaupun dia sendiri tidak menerima bayaran lagi sejak menandatangani kontrak bersama mereka, namun dia lebih risaukan kebajikan pekerja.
Ulas salah seorang staf,
Song Ji-hyo berikan kad miliknya pada saya dan saya bayar perbelanjaan di set menggunakannya.
Untuk pengetahuan, pengurusan Uzurocks juga adalah ‘unik’ di mana pengurus membelanjakan kos menggunakan kad peribadi dahulu sebelum menuntut bayaran semula daripada syarikat. Ia digelar sebagai ‘sistem perbelanjaan resolusi’. Pun begitu, sistem ini tidak dipraktikkan sebaiknya.
Penipuan Uzurocks
Park Joo-nam yang sudah pun meletakkan jawatan sebagai CEO Uzurocks baru-baru ini didedahkan sebagai penipu yang obses mahu hidup bergaya. Lelaki itu berlagak dengan orang sekeliling mengatakan bahawa dia bernilai jutaan ringgit namun sebenarnya dikelilingi hutang.
Tak cukup dengan itu, Uzurocks turut terpalit dengan perniagaan ‘scam’ di mana mereka memerah wang dari ahli gimnasium milik mereka. Dijangka hampir 600 ahli termasuk staf dan artis yang terbeban dengan kerosakan kewangan dek penipuan ini.
Kongsi seorang ahli di gim itu,
Bayangkan syarikat yang ada Song Ji-hyo tetap meminta bayaran keahlian dari ahlinya?

Bantuan Song Ji-hyo
Disebabkan oleh masalah yang kian bertimbun, Song Ji-hyo memilih untuk mengambil tindakan undang-undang dan mula menghantar lima permintaan bayaran daripada syarikat sejak 2 Mei. Setiap kali ditanya, Uzurocks pastinya akan memberikan alasan seperti “kami akan menghantarnya nanti”, “akaun bank syarikat dibekukan”, “kami akan menerima pelaburan dari luar negara tak lama lagi” atau “pelabur sudah tiba di Korea kini”.
Mengikut cerita staf yang teraniaya, pelakon wanita itu membantu mereka yang kesuntukan wang kerana situasi kehidupan tak dijangka. Kata salah seorang dari mereka,
Tahun lepas, saya alami kemalangan. Saya lalui dua kemalangan dan bil hospital mencecah hingga 10 juta won (RM33,745). Saya tak dapat melakukan kerja dari rumah dan Song Ji-hyo melunaskan bil itu.
Kerana COVID-19, penjaga saya tak dapat melawat pada ketika itu. Tapi Song Ji-hyo datang di malam hari untuk bercakap dengan saya. Dia berada dis ebealh saya semasa saya dimasukkan di bilik kecemasan dan dia berada di sebelah semasa saya discaj. Semua doktor terkejut.
Kongsi staf lain,
Song Ji-hyo selalu membayar tambang teksi setiap kali habis aktiviti. Apabila pengurus sibuk, dia sendiri yang akan membawa kami ke jadual seterusnya. Pada saya, dia bukan selebriti tapi seorang kakak.
Semoga keadilan berpihak pada Song Ji-hyo.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERDispatch

“Dia Jaga Kami” – Agensi Hutang RM3 Juta, Dispatch Kongsi Kebaikan Song Jihyo Bantu Staf Teraniaya


Tidak dinafikan bahawa Korea memang sangat hebat dalam menghasilkan drama bertemakan zombi.
Sama seperti “Monstrous” yang telah meriliskan kesemua 6 episodnya baru-baru ini di saluran TVING. Membawa kelainan daripada siri mistik lain, drama lakonan Koo Kyo-hwan, Shin Hyun-bin, Kwak Dong-yeon dan Nam Da-reum ini turut menyelitkan elemen kerohanian lantas membuatkan ia unik.

Untuk pengetahuan, siri ini berlatarbelakangkan sebuah perkampungan kecil di mana satu fenomena pelik mula berlaku selepas penemuan satu patung Buddha. Ianya membawa kepada pelbagai kejadian misteri di mana manusia mula menjadi tak terkawal dan bengis. Bagi memecahkan sumpahan ini, barisan arkeolgi dan pegawai polis telah bekerjasama untuk merungkai rahsia hitam dan punca sebenar kepada malapetaka ini.

Meskipun setiap episod “Monstrous” hanya mempunyai durasi selama 30 minit sahaja, namun ianya menerima pujian dari serata internet dek skrip yang ditulis dengan padat, lakonan mantap dan kisah seram yang menyelubungi jiwa sepanjang tayangannya.
Pun begitu, terdapat juga suara yang mengatakan bahawa siri ini terlalu klise dan boleh diagak apa yang akan jadi pada setiap episod. Ada yang turut mengkritik kualiti efek grafik yang nampak kekok ketika Ki-hoon (Koo Kyo-hwan) dan Seok-hee (Kim Ji-young) diserang sekumpulan burung gagak.

Malah ceritanya yang tergantung pada episod akhir membuatkan ramai yang terpaksa menantikan sambungan sekiranya ada kepada insiden ini.
Korang dah layan ke?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYonhap News

Hanya 6 Episod, Siri Mistik ‘Monstrous’ Terima Pujian & Kritikan


Meskipun sudah tamat, namun barisan pelakon “Doctor Cha” tetap menonjolkan ukhwah yang rapat hingga kini.

ARTIKEL BERKAITAN
Kecewa Lihat Ending Meski Raih Rating Tertinggi, Penonton Mahu Musim Kedua 'Doctor Cha'?

Pada 27 Jun, Uhm Jung-hwa, Kim Byung-chul, Myung Se-bin dan Min Woo-hyuk telah hadir sebagai tetamu dalam “Dangpo” dan ini merupakan pertama kali mereka muncul bersama dalam sebuah program televisyen.
Ketika berbual, Uhm Jung-hwa sempat memuji personaliti sebenar Kim Byung-chul,

Dia sangat diam dan kadang kala suka main-main.
Apabila ditanya bagaimana dia memanggil Uhm Jung-hwa,
Saya panggilnya ‘noona’ (kakak). Sebab kami berlakon watak pasangan yang sudah lama berkahwin, saya menggunakan bahasa tak formal untuk mula mendekatinya.

Gurau pelakon wanita itu, dia meminta Kim Byung-chul supaya menggunakan bahasa formal kini memandangkan mereka sudah habis menjalani penggambaran. Balas lelaki itu,
Saya juga sebenarnya terbeban perlu bercakap bahasa tak formal dengan awak. Leganya.
Bukan itu sahaja, Kim Byung-chul mendedahkan bahawa ramai yang mengatakan dia kacak dalam drama berkenaan. Jawab Uhm Jung-hwa mengakuinya,
Apabila saya melihat Kim Byung-chul sebelum ini, saya tidak memberikan perhatian lebih buat penampilannya. Tapi, saya sedar yang dia agak tampan semasa penggambaran.

Usik salah seorang pengacaranya,
Saya ada dengar Kim Byung-chul mengatakan bahawa dia suka Uhm Jung-hwa semasa di set penggambaran.
Seloroh pelakon wanita berkenaan,
Kalau macam tu, jom dating.
Mendengarkan pengakuan Uhm Jung-hwa, kesemua tetamu dan pengacara mengeluarkan senyuman dan tawa bermakna buat mereka.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERMoney S

“Dia Kacak” – Rapat Dek ‘Doctor Cha’, Uhm Junghwa Ajak Kim Byungchul Bercinta?


Setelah meneliti pelbagai aspek, Cha Eun-woo nampaknya sudah membuat keputusan untuk tidak membintangi sebuah filem ini.

ARTIKEL BERKAITAN
"Dia Rendah Diri" - Netizen Kagum Lepas Tahu Cha Eunwoo Belajar Di Peringkat Sarjana Kini

Untuk pengetahuan, sebelum ini, Cha Eun-woo telah dilamar terajui sebuah filem jenayah berjudul “Bulk”, yang mengikuti kisah seorang detektif dan pendakwa raya.
Namun pada 28 Mac, agensi pelakon dan penyanyi itu melaporkan kepada media,

Cha Eun-woo sedang berbincang untuk muncul dalam ‘Bulk’ tetapi memutuskan untuk menolak tawaran tersebut.
Sementara itu, “Bulk” adalah kisah seorang detektif dan seorang pendakwa yang bekerjasama untuk mendedahkan hubungan hitam dalam dunia polis dan industri arak. Pelakon Ha Yoon-kyung dan Jo Woo-jin telah disahkan akan menemui penonton menerusi filem ini.

Dalam pada itu, netizen turut meluahkan rasa kecewa mereka dengan pengumuman tersebut,
Saya tidak sabar untuk melihat Cha Eun-woo dalam filem itu sebelum ini.

Mengapa dia memutuskan untuk keluar?

Mesti dia ada sebabnya yang tersendiri.
Kita hormat lah keputusan Cha Eun-woo..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBEROSEN

Cha Eunwoo Tolak Tawaran Filem Jenayah ‘Bulk’, Tapi Kenapa?


Sejak hubungan mereka didedahkan, sepertinya Lee Do-hyun & Im Ji-yeon jarang menyebut mengenai satu sama lain.

ARTIKEL BERKAITAN
"Peminat Dah Lama Tahu" - Ini Bukti Mengejutkan Tentang Percintaan Im Jiyeon & Lee Dohyun

Pun begitu, pelakon wanita itu mengumpulkan keberanian apabila menyebut nama teman lelakinya secara terbuka semasa menerima anugerah ‘Pelakon Pembantu Terbaik’ di Anugerah Baeksang 2023 yang sedang berlangsung kini.
Ucapnya sambil menahan tangisan,

Terima kasih kerana memberikan saya anugerah besar ini. Saya berterima pada penulis Kim Eun-sook dan pengarah AHn Gil-ho yang merupakan ‘kemegahan’ saya dan memberikan peluang ini.

Sambungnya,

Saya bersyukur pada Song Hye-kyo yang melengkapi kekurangan saya, rakan-rakan lain dan juga Lee Do-hyun.
Im Ji-yeon turut meluahkan keraguan yang dialaminya sepanjang bergelar pelakon selain mengakui masih takut dengan lakonan.
Saya akan pastikan saya menjadi pelakon yang hebat membawa watak diberikan.

Tahniah!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERIlgan Sports

Im Jiyeon Sebut Nama Kekasih Lee Dohyun Ketika Ucapan Kemenangan Di Anugerah Baeksang 2023


Makin menjadi-jadi Kim Seon-ho sejak kebelakangan ini kan? Bukan sahaja kian popular dalam kalangan peminat K-Drama malah lelaki itu juga berjaya menonjolkan lakonan yang hebat dalam drama “Start-Up”.
Kalau anda nak tahu, setiap bulan akan dikeluarkan senarai ‘brand’ bagi pelakon dan juga idola. Ianya merupakan kiraan yang diambil menerusi analisis data penyertaan, liputan media, interaksi, dan indeks komuniti sepanjang bulan tersebut. Secara ringkas, ranking ini menonjolkan siapa pelakon yang paling menjadi sebutan ramai dalam sesuatu bulan itu.

Menggembirakan apabila Kim Seon-ho berjaya menduduki tempat pertama dalam ‘Brand Reputation Ranking’ untuk bulan November baru-baru ini. Malah dia turut membenamkan hero utama “Start-Up” iaitu Nam Joo-hyuk yang hanya mampu berpuas hati di tangga kedua.

1. Kim Seon-ho
2. Nam Joo-hyuk

3. Lee Dong-wook
4. Park Ha-sun
5. Uhm Ji-won
6. Lee Do-hyun
7. Lee Ji-ah
8. Kim So-yeon
9. Jo Bo-ah
10. Lee Jae-wook
11. Eugene (S.E.S.)
12. Go A-ra
13. Jin Ki-joo
14. Ong Seong-wu
15. Bae Sung-woo
16. Kim Bum
17. Suzy
18. Kwon Sang-woo
19. Uhm Ki-joon
20. Jeon In-hwa
21. Kang Han-na
22. Kim Sa-rang
23. Lee Jang-woo
24. Ahn Bo-hyun
25. Seo- hyun (Girls’ Generation)
26. Jung Da-bin
27. Yoo In-na
28. Hwang Shin-hye
29. Shin Ye-eun
30. Jang Hye-jin
Walaupun hanya membawa watak hero kedua, namun nampaknya Kim Seon-ho berjaya meninggalkan impak yang besar kepada para penonton. Dahsyat kan?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERHankooki

Meskipun Hanya Hero Kedua, Kim Seonho Raih No 1 ‘Brand Reputation’ Kategori Pelakon Bagi November


Baru sahaja berusia 25 tahun, Sulli nekad mengambil nyawa sendiri di kediamannya. Berita itu telah menggemparkan dunia hiburan Korea kerana tidak menyangka gadis itu akhirnya sudah tiada lagi di dunia ini. Kalau anda nak tahu, sebelum menjadi pelakon dan model, mendiang Sulli pernah muncul sebagai ahli kumpulan K-Pop iaitu f(x) pada tahun 2009. Walaubagaimanapun, dia membuat keputusan untuk menarik diri daripada kumpulan itu pada tahun 2014 selepas beberapa siri khabar angin yang tidak baik.
Selebriti lain semestinya terkejut dengan kematian Sulli tapi yang paling hiba adalah semestinya ahli kumpulan f(x) yang lain. Walaupun sudah berpisah tetapi mereka tidak pernah putuskan hubungan persahabatan yang sudah terjalin semasa mereka semua masih lagi merupakan pelatih dalam syarikat SM Entertainment. Mereka semua berkawan rapat sejak berusia belasan tahun lagi, jadi berita ini seperti pisau yang menikam mereka.

Menurut sumber, salah seorang ahli kumpulan f(x) iaitu Victoria yang sedang berada di set penggambaran drama terbarunya di Shanghai terkejut apabila menerima berita buruk itu. Rakan pelakonnya menceritakan bahawa dia telah teresak-esak menangis dan kondisinya merudum selepas menyedari bahawa Sulli sudah tiada.

Tidak melengahkan masa, Victoria terus menghentikan rakaman drama itu dan menempah tiket penerbangan dalam masa terdekat untuk ke Seoul. Sejurus selesai urusan visanya, dia terus terbang bagi memberi penghormatan kepada mendiang Sulli buat kali terakhirnya.

Salah seorang pramugari di dalam penerbangan itu menceritakan bahawa Victoria kelihatan sangat sedih sepanjang perjalanan itu. Kerana terlampau sedih, wanita itu terlupa untuk mengambil barangannya sebelum meninggalkan pesawat.
Selain itu, salah satu sumber daripada komen di laman berita Naver menceritakan bahawa Krystal yang merupakan ahli kumpulan f(x) telah tersedu-sedan dan matanya juga kelihatan bengkak semasa sampai ke tempat persemadian Sulli. Semasa masih dalam kumpulan itu, kedua-dua mereka merupakan kawan baik kerana usia sebaya. Jadi mungkin pemergian rakan baiknya ini meruntunkan hati Krystal. Salah seorang lagi ahli kumpulan f(x) iaitu Luna juga dikhabarkan teresak-esak menangis semasa berada di rumah pengebumian itu.

Ahli f(x) yang lain iaitu Amber turut mengumumkan bahawa dia akan menghentikan segala aktiviti seninya sejurus menerima berita kematian Sulli. Dia juga dikhabarkan telah tiba di Korea daripada Amerika Syarikat kelmarin.

Rata-rata peminat f(x) yang membaca tentang hal ini berasa sangat sedih. Sebelum ini mereka sentisa berharap agar semua ahli f(x) bakal berkumpul semula dan mengeluarkan album baru. Tapi apakan daya apabila mereka semua berkumpul di satu tempat yang sama tapi bukan kerana berita yang gembira.
Sumber: Koreaboo (1) (2), Twitter

Peminat Hiba Lihat Ahli Kumpulan f(x) Bersedih Ratapi Pemergian Sulli


Tak dapat dinafikan bahawa fenomena drama “Crash Landing On You” memang hebat sampaikan ramai penonton yang masih lagi menyebut tentangnya walaupun sudah hampir seminggu tamat. Meskipun pada awalnya, plot cerita naskhah gandingan Son Yejin dan Hyunbin ini dikatakan ketinggalan zaman tetapi mereka berjaya membuktikan kehebatan drama itu dengan rating yang hebat sekali!
Seperti yang penonton semua ketahui, “Crash Landing On You” diakhiri dengan kesedihan buat pasangan Seungjun dan Seo Dan manakala pasangan Seri dan Junghyuk pula akhirnya berjaya mengecap bahagia selepas pelbagai halangan yang terpaksa ditempuhi bagi membuktikan cinta mereka yang abadi.

Disebabkan mendapat perhatian yang banyak daripada penonton, sampaikan mereka membuat tebakan daripada imaginasi sendiri mengenai sambungan kisah Seri dan Junghyuk. Ini kerana gambar yang dimuat naik oleh pihak produksi “Crash Landing On You” pada akhir tayangan drama itu. Diiringi pula dengan kapsyen,

Tahun hadapan dan tahun berikutnya juga adalah hari yang bahagia, kerana ‘Crash Landing On You’ akan sentiasa mengingati anda.

Melihatkan gambar intim antara kedua watak tersebut, peminat buat spekulasi bahawa pasangan tersebut telah berkahwin selepas disatukan dan Seri dikatakan sedang berbadan dua! Kalau anda nak tahu, punyalah obses dengan pengakhiran drama ini sampaikan peminat buat teori dan plot sendiri bagaimana kehidupan Seri dan Junghyuk selepas ianya tamat tayangan.

Walaubagaimanapun, sumber daripada “Crash Landing On You” sendiri telah tampil dan menafikan semua khabar angin mengenai sambungan kisah watak Seri dan Junghyuk.
Saya rasa teori dan spekulasi mengenai Seri mengandung muncul daripada beberapa keping gambar adalah sebab ramai penonton yang mempunyai minat yang mendalam dengan drama ini. Merepek sahaja.
Fuhh! Punyalah taksub dengan drama “Crash Landing On You”, sehingga para penonton setia sanggup reka sambungan kisah hidup Seri dan Junghyuk selepas melihat gambar mesra mereka bersama.
Sumber: Soompi

Penonton Terlampau Obses Sampai Reka Cerita Yoon Seri Mengandung, Ini Kata Pihak “Crash Landing On You”


Betul lah orang kata ada 7 orang berwajah serupa di dalam dunia ini, cuma jumpa atau tidak sahaja.

ARTIKEL BERKAITAN
"Terpaksa Gelak Palsu Bila Bekerja" - Haha Kongsi Perasaan Ketika Anak Bongsu Hidapi Penyakit Saraf

Terbaru, seorang influencer di Malaysia yang dikenali sebagai ‘Bulu Ketiak’ (Chi Howe) dan ‘Abang Anaconda’ telah bergabung bagi menari bersama dalam sebuah video di TikTok dan Instagram.

View this post on Instagram

A post shared by Chi Howe (@chihowe)

Kalau korang nak tahu, kedua-dua mereka sudah beberapa kali digelar sebagai Yoo Jae-suk dan Haha memandangkan mempunyai iras wajah kedua-dua ahli “Running Man” berkenaan.
Sekadar suka-suka, siapa sangka video berkenaan mendapat perhatian daripada Haha sendiri di mana dia turut sempat meninggalkan komen di video berkenaan.

Tidak sangka bakal di’notis’, Chi Howe meluahkan perasaan gembira yang tak terhingga kerana tak sangka video berkenaan meraih perhatian penyanyi dan penghibur itu.
Rata-rata peminat meninggalkan komen berharap agar Haha menyampaikan hal berkenaan kepada Yoo Jae-suk dan mengucapkan tahniah kerana berbangga dengan pencapaian berkenaan.

@chihowe Saja nak share EXCITEMENT abang 🤣 #fyp #tiktok #kpop #ramadhan ♬ We Are The Champions – Remastered 2011 – Queen

Koemn mereka,
Ready tak bang nak masuk ‘Running Man’?

Harapnya Haha sampaikan video tu kat Yoo Jae-suk.

Nanti kalau masuk ‘Running Man’, boleh berbahasa Korea tak?

Perghhh Haha komen tu.

Muka kau macam Jae-suk masa muda mudi tu.
Sama tak korang?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

“Boleh Masuk ‘Running Man’ Nanti..” – Haha Setuju Influencer Malaysia Ini Miripnya & Yoo Jaesuk


Pelakon Yoon Chan-young yang sebelum ini terus terkenal menerusi lakonannya dalam “All Of Us Are Dead”, baru-baru ini telah disahkan memperbaharui kontraknya bersama agensinya sekarang, Snowball Entertainment.
Terbaru, agensinya Snowball Entertainment membuat kenyataan rasmi dengan mengatakan,

Kami telah memperbaharui kontrak kami dengan Yoon Chan-young.
Yoon Chan-young yang telah membina profil filemografi dengan kemahiran lakonan yang hebat dengan kemunculannya dalam pelbagai karya dengan agensi semasa sejak zaman kanak-kanaknya lagi. Dia juga telah muncul sebagai bintang global dengan memegang watak utama, Cheong-san, dalam filem Netflix, “Now at Our School”.
Yoon Chan-young, yang baru-baru ini dipilih sebagai duta pertama Korea untuk jurulatih jenama global dengan spektrum lakonan yang meluas dan juga membawa imej belia yang sihat sesuai dengan usia mudanya.Snowball Entertainment berkata,

Kami tidak akan melepaskan sokongan untuk Yoon Chan-young, malah kami tidak sabar untuk melihat kerjasama yang dibina sejak dia kecil, dan akan terus bertindak sebagai penyokong kuat supaya dia boleh menjalankan aktiviti yang lebih aktif dan berwarna-warni.
Kami berterima kasih atas kepercayaan pelakon Yoon Chan-young yang mencadangkan pembaharuan kontrak terlebih dahulu dengan lebih daripada satu tahun baki kontrak.
Dalam pada itu, Yoon Chan-young dikhabarkan sedang bersiap sedia untuk pelancaran siri asal “Boys Flight 2” yang dijangka akan disiarkan pada 31 Mei dan sedang menyemak karya dan aktiviti yang akan datang.
Bila dah selesa dan yakin untuk bekerjasam dengan sesebuah agensi itu, maknanya Yoon Chan-young dijaga dengan baik sekali. Kan? Smeoga terus maju dalam lakonan!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Yoon Chanyoung Perbaharui Kontrak Bersama Snowball Entertainment


Rasanya ramai yang teruja apabila ada K-Drama yang membawa plot suami isteri yang penuh dengan konflik ini. Sama juga dengan drama KBS “If You Cheat, You Die” yang bakal ditayangkan pada 2 Disember nanti.
Drama komedi dan misteri thriller ini mengisahkan orang dewasa yang melakukan kesalahan walaupun berasa bersalah. Jo Yeo-jeong akan membawa watak novelis thriller jenayah popular yang sentiasa memikirkan cara untuk membunuh orang. Go Joon pula menggalas watak sebagai suami wanita itu iaitu Han Woo-sung, seorang peguam penceraian yang telah menulis perjanjian dengan isterinya yang berbunyi, “Jikalau awak curang, awak mati.”

Antara pelakon lain ialah Yeonwoo, Kim Young-dae, Song Ok-sook, Jung Sang-hoon, Lee Si-eon, Kim Ye-won, Hong Soo-hyun, Oh Min-seok, Lee Se-na, Bae Nu-ri, Kim Jung-pal, Kim Do-hyun, Lee Tae-hyung, Kim Soo-jin, Han Soo-yeon, Gong Sang-ah, Yoo Jun-hong, Song Seung-ha, dan ramai lagi.

Poster drama ini menunjukkan klu penting iaitu dokumen di dalam plastik beg yang disimpan rapi dalam sarung plastik di satu tempat kejadian jenayah. Dokumen itu bertulis,
Jika Han Woo-sung curang dengan orang lain selepas dia berkahwin dengan Kang Yeo-joo, Kang Yeo-joo mempunyai hak ke atas seluruh tubuh Han Woo-sung.
Menurut pihak produksi, dokumen tersebut ialah idea daripada Han Woo-sung sendiri yang bekerja sebagai peguam. Difahamkan perjanjian itu dibuat untuk membuktikan rasa cinta lelaki itu terhadap isterinya dan sebab kenapa ia menjadi sebahagian daripada bukti di tempat kejadian jenayah itu akan didedahkan nanti.

Tak sabarnya! “If You Cheat, You Die” akan ditayangkan selepas drama “Do Do Sol Sol La La Sol” tamat nanti.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERMylove KBS

Kisah Suami Tulis Perjanjian Tak Akan Curang, Drama Komedi & Misteri Thriller ‘If You Cheat, You Die’ Mula 2 Disember


Naskhah daripada Korea Selatan kadang-kadang ada juga menyelitkan isu atau pun kisah mengenai Korea Utara. Seperti yang semua sedia maklum hubungan antara kedua negara ini tidaklah begitu baik sejak lama dahulu lagi. Pun begitu, ada ura-ura mengatakan bahawa mereka dalam proses untuk memperbaiki hubungan tersebut.
Tapi nampaknya usaha untuk berbaik itu sedikit tercalar apabila pihak Korea Utara telah mengeluarkan satu kenyataan rasmi menerusi media kawalan kerajaan iaitu ‘Uriminzokkiri’. Mereka telah menyelar imej negara tersebut yang ditampilkan dalam filem dan drama keluaran Korea Selatan. Tuduhan dilakukan atas alasan media Korea Selatan telah membangkitkan ‘propaganda masa perang’ dan mengisi naskhah mereka dengan kepalsuan dan penipuan.

Dipercayai bahawa naskhah yang dikritik oleh mereka ialah filem “Ashfall” dan drama “Crash Landing On You”. Filem aksi itu membawa kisah sekumpulan manusia yang mencuba sedaya upaya bagi menghentikan letusan terakhir gunung Baekdu yang mampu menelan kedua-dua selatan dan utara Korea sekiranya meletup. Ianya telah diterajui oleh nama besar seperti Lee Byunghun dan Ha Jungwoo.

“Crash Landing On You” pula menceritakan tentang seorang waris orang kaya Korea Selatan dan pegawai dari Korea Utara. Kisah cinta mereka bermula apabila wanita tersebut terpaksa mendarat di Korea Utara tanpa sengaja. Semasa pendaratannya itu, dia tanpa sengaja telah terserempak dengan seorang tentera di situ dan lelaki itu telah berusaha menyembunyikannya agar tidak diberkas oleh pegawai Korea Utara yang lain.

Antara kenyataan lain yang dikeluarkan oleh ‘Uriminzokkiri’ ini ialah pihak berkuasa Korea Selatan menggalakkan pengeluaran naskhah yang menyampaikan sentimen ‘anti-Korea Utara’ lantas merosakkan hubungan Selatan-Utara. Pihak Utara mengakhiri hujahan mereka dengan memberi amaran kepada pihak bertanggungjawab di Selatan dan produser yang terlibat supaya berjaga-jaga dan akan menerima balasan atas perbuatan jahat mereka itu.
Sumber: Allkpop

Korea Utara Hentam Korea Selatan Atas Gambaran Imej Mereka Dalam ‘Ashfall’ & ‘Crash Landing On You’


Honey Lee dan pasangan pastinya sedang menghitung hari untuk menimang cahaya mata pertama mereka.

ARTIKEL BERKAITAN
Bakal Timang Anak Pertama Jun Ini, Photoshoot 'Bumil' Honey Lee Jadi Perhatian

Terbaru, Honey Lee berkongsi di Instagram beberapa hadiah yang diterimanya dari kenalan dan peminat khas untuk bayi yang bakal tiba tak lama lagi itu.
Kata wanita itu,

Terima kasih.
Daripada foto yang dimuat naik, stroller yang diberikan itu mencapai nilai 2 juta won selain turut menerima buku khas dari penulis Park No-hae.

Dalam pada itu, Honey Lee turut mengucapkan terima kasih buat peminat yang memberikan hadiah ‘baby bouncer’ dan biji kopi buatnya.
Untuk pengetahuan, Honey Lee berkahwin dengan lelaki bukan selebriti pada Disember tahun lalu dan dijangka akan melahirkan anak pertama dalam bulan Jun ini.
Tak sabar nak tengok anak pertama Honey Lee!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Chosun

Bakal Lahir Anak Sulung, Honey Lee Dedah Terima Hadiah Barangan Bayi Cecah Ribuan Ringgit


Drama Korea memang pelbagai genre betul! Meskipun sekarang ini ramai yang lebih mengikut trend naskhah misteri dan thriller tetapi penonton masih lagi mempunyai opsyen untuk menonton tema lain seperti romantik, politik dan banyak lagi. Antara drama unik yang baru sahaja menghabiskan tayangannya di saluran tvN ialah “Money Game”.
Sinopsis “Money Game”
Sebuah bank yang memiliki ekuiti negara sedang berada di ambang bankrap. Negara kini mula risau sekiranya mereka akan berhadapan dengan krisis kewangan sama dengan yang menggegarkan Korea pada 1997 dahulu. Staf daripada Suruhanjaya Perkhidmatan Kewangan kini berusaha keras untuk mengekang perkara itu daripada berlaku.

Chae Yihyun (Go Soo) ialah ketua kepada Biro Ekonomi Polis di suruhanjaya tersebut dan melakukan sebaik mungkin sebagai seorang birokrat ekonomi. Meskipun mempunyai ayah yang merupakan seorang pakar ekonomi terbaik di negara itu tetapi Chae Yihyun menyembunyikan hal tersebut daripada pengetahuan semua orang.

Heo Jae (Lee Sungmin) ialah merupakan pengarah kepada Suruhanjaya Perkhidmatan Kewangan dan merupakan seorang lelaki yang bercita-cita tinggi. Disebabkan dia pernah melalui Krisis Kewangan Korea pada tahun 1997, lelaki itu berusaha untuk membaiki infrastruktur kewangan negara dengan apa cara sekali pun supaya mereka tidak mengalami krisis itu kembali.
Lee Hyejoon (Shim Eunkyung) mula bekerja di Biro Kewangan Antarabangsa di bawah kelolaan Kementerian Ekonomi dan Kewangan. Semasa krisis kewangan 1997 berlaku, dia masih kecil dan keluarganya mengalami kesusahan yang teruk pada ketika itu. Oleh sebab itu, dia berjanji kepada dirinya supaya memiliki sebuah bangunan apabila sudah berjaya nanti.

Drama pertama tentang birokrat ekonomi
“Money Game” merupakan drama pertama yang menampilkan disebalik tabir kehidupan birokrat ekonomi dalam dunia kewangan Korea. Naskhah ini menekankan tentang sesuatu isu yang baru dan cuba menimbulkan rasa simpati penonton dengan menonjolkan kehidupan sebenar rakyat yang bergelut dengan kehidupan seharian kerana perihal wang.

Drama ini juga membawa penonton kembali melalui kesusahan semasa krisis kewangan yang membebankan pada tahun 1997. Secara tak langsung, mengajar generasi muda  tentang kisah lampau yang membentuk Korea sekarang.
Episod berakhir dengan rating yang sedih
Meskipun dikemudi oleh pelakon hebat seperti Go Soo, Lee Sungmin dan Shim Eunkyung tetapi nampaknya ia tidak mampu membuatkan penonton setia menonton sehingga ke akhir tayangannya. Mungkin disebabkan oleh tema yang kurang popular, perkembangan plot dan penjelasan isu yang sukar difahami.
Menghampakan kerana “Money Game” terpaksa melabuhkan tirainya dengan rating yang hidup segan, mati tak mahu. Pada episod pertamanya, naskhah ini bejaya merekodkan rating yang agak bagus iaitu 3.52% namun prestasinya kian menurun sehinggalah ke episod akhirnya yang hanya mampu merekodkan catatan 1% rating.
Pun begitu, rata-rata penonton yang setia dengan “Money Game” sejak daripada mula lagi meminta semua orang agar tidak menghakimi kehebatan sesuatu drama itu berdasarkan ratingnya sahaja. Penonton naskhah ekonomi ini memuji mutu lakonan baik yang ditonjolkan oleh barisan pelakon “Money Game” malahan turut memuji jalan ceritanya yang unik.
Nampaknya ramai penonton yang tidak dapat menerima pengisian berat seperti hal ekonomi ini untuk menghiburkan mereka selepas pulang daripada tempat kerja.
Sumber: Star Today

Lakonan Hebat Go Soo Pun Tak Mampu Selamatkan, Drama Ekonomi ‘Money Game’ Tamat Dengan Rating 1%


GOT7 telah bersatu semula sempena ulang tahun ke-8 mereka!
Pada 15 Januari, kesemua tujuh ahli GOT7 telah menyertai strim langsung di Instagram, yang dimulakan oleh ketua kumpulan Jay B, disertai oleh rakan ahli Jin-young. BamBam, Yu-gyeom dan Young-jae juga kelihatan bersama-sama, dengan Jackson menelefon dari China, dan Mark di California. Semasa siaran langsung, Jay B berkata,

Kerana COVID-19, sukar untuk kami berkumpul, tetapi kami mahu tetap meraikannya, jadi kami melakukannya melalui siaran langsung. Terima kasih dan tahniah untuk lapan tahun ini kepada semua peminat kami.

Selain itu, mereka turut menyatakan hasrat untuk merakamkan lagu baharu bersama apabila tiba masanya. Semasa siaran, kumpulan itu berkongsi perkara yang mereka lakukan sejak kebelakangan ini. BamBam berkongsi tentang kuarantinnya baru-baru ini dan album baharu akan datang, Mark membincangkan tentang muzik baharunya, dan Jackson secara samar-samar memberi bayangan bahawa dia sedang dalam persiapan untuk ‘sesuatu’. Jin-young pula mendedahkan bahawa dia akan memulakan penggambaran filem, dan Jay B berkata dia kini hanya berada di rumah, kerana dia baru sahaja selesai merakamkan muzik baharu tanpa tarikh keluaran lagi.

Ahli-ahli juga meraikan penampilan sulung Young-jae sebagai pelakon, dan ahli yang lebih muda secara main-main mengusik Mark dan Jay B, kerana tahun 2022 adalah tahun umur mereka mencecah 30 tahun dalam usia Korea.

Peminat turut meraikan ulang tahun ke-8 GOT7, dengan menggunakan hashtag ‘#GOT7_FOR8VER’, dan ‘#8YearsWithGOT7’ yang telah trending seluruh dunia di Twitter.
Mesti ramai yang rindu GOT7 kan!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYouTube

Sambut Ulang Tahun Ke-8 Kumpulan, Semua Ahli GOT7 Jumpa Peminat Di ‘Instagram Live’


Rasanya ramai mengetahui bahawa pelakon Ahn Jaehyun kini sedang sibuk dengan drama “People With Flaws” yang sedang ditayangkan di saluran MBC. Meskipun sedang melalui proses penceraian bersama isterinya iaitu pelakon Gu Hyesun, lelaki itu kelihatan tabah melalui hari-hari bujangnya.
Rasanya drama “People With Flaws” pun sudah menamatkan penggambarannya tak lama dulu. Jadinya, para pelakon sudah tidak berapa terikat dengan watak yang dibawa oleh mereka dalam drama tersebut. Sering tampil dengan imej sopan dan maskulin, Ahn Jaehyun membuat kejutan apabila dia memuat naik gambar stail rambutnya yang baru di mana dia telah mewarnakannya blonde! Lagi pula, dia dilihat telah tampil dengan subang telinga yang tak pernah langsung digayakannya sebelum ini.

Instagram Ahn Jaehyun
Rambut blondenya itu turut mendapat pujian segelintir peminat dan mereka mengatakan bahawa dia tetap kelihatan kacak walaupun mengubah penampilannya secara drastik.
“Ahn Jaehyun, awak nampak kacak dengan rambut blonde. Semoga bergembira~”

“Kacaknya!”
“Ah Jaehyun tampan!! Bersemangat.”

Namun begitu, ramai juga yang menyelar penampilan barunya ini kerana dikatakan tidak sesuai langsung dengannya. Ada yang siap cakap bahawa dia seperti kebudak-budakan kerana menukar warna rambutnya.
“Tak elok.”
“Dia kelihatan seperti penyangak yang kurus.”
“Minta maaf tetapi ianya kelihatan murah.”
Sumber: Naver News

“Buruknya” – Ahn Jaehyun Tampil Dengan Rambut Blonde & Subang Telinga, Terima Kutukan Netizen


Siapa lagi masih terkejut dengan kesudahan musim ketiga “Love (Ft. Marriage And Divorce)?

ARTIKEL BERKAITAN
Ending Bikin Geram, Episod Akhir 'Love (ft. Marriage & Divorce) 3' Raih Rating Tinggi

Terbaru, penulis drama itu iaitu Im Sung-han telah menjalani satu temu ramah bersama rakan media. Malah dia telah mendedahkan rahsia mengenai ending musim tersebut.
Katanya,

Selepas Seo Ban (Moon Sung-ho), Seo Dong-ma (Boo Bae) juga akan menjadi kecerdasan buatan (AI).
Rupanya Seo Ban yang dilihat kaku pergerakannya sebenarnya ialah AI berdasarkan pendedahan mengejut penulis siri ini.
Seperti yang semua ketahui, Seo Dong-ma yang baru berkahwin dengan Sa Pi-young (Park Joo-mi) mengalami kemalangan di penghujung musim ditebak sudah menemui ajal ketika dalam perjalanan menuju ke hospital.

Dedah penulis itu mengenai endingnya,
Dong-ma yang mengalami mati otak, akan menjadi AI seperti abangnya, Seo Ban. Ianya berikutan pembedahan yang dilakukan oleh ayahnya sendiri iaitu Presiden Seo yang merupakan doktor pembedahan saraf dan presiden di SF Electronics.
Apabila ditanya sama ada musim ke-4 akan dihasilkan, ini jawapannya,
Ianya bukan sesuatu yang boleh ditentukan oleh penulis.
Dalam pada itu, dia turut mengakui kelemahannya kerana tidak dapat menyelitkan segala plot yang dibayangkan ke dalam musim ketiga.
Tinggi kan imaginasi penulisnya?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERJoy News 24

“Lepas Dibedah, Dia Jadi Robot (AI)” – Penulis Bincang Musim Ke-4 ‘Love (ft. Marriage & Divorce)’


Tak semena-mena Crush menjadi perbualan ramai dek satu insiden tak dijangka baru-baru ini.

ARTIKEL BERKAITAN
Suka Lelaki Lebih Muda, Sandara Park Pilih 2 Pelakon Ini Sebagai 'Celebrity Crush'

Disebabkan seperti tak mahu memegang tangan peminat berkulit gelap dalam khalayak penonton ketika ‘FESTIVAL SOMEDAY PLEROMA 2022’, penyanyi solo itu dihentam ramai peminat antarabangsa.
Untuk pengetahuan, ada peminat berkulit gelap yang menyatakan bahawa penyanyi tersebut tidak mahu memegang tangan kerana mereka berkulit gelap namun berinteraksi dengan penonton lain berdekatan. Kongsi peminat itu di awalnya,

Dia memegang tangan kesemua penonton di tepi kami, hanya kami yang tidak diendahkan dan melangkau kami. Ini adalah diskriminasi.

Tidak mahu membiarkan isu itu berpanjangan, Crush telah memuat naik penjelasan panjang di Instagram,

Saya berharap tiada lagi salah faham berkenaan situasi yang berlaku semasa persembahan saya semalam.
Jelas Crush,
Pada ketika itu, saya mahu mendekati peminat dengan lebih rapat jadi saya menghampiri mereka yang berada di tempat duduk yang telah ditetapkan untuk memberikan ‘hi-five’. Dalam proses ini, peminat yang mahu mendekati mula berkerumun di hadapan pagar sehingga menjadi teruk.
Oleh kerana situasi menjadi semakin serius, penyanyi itu memberi gerak isyarat supaya peminat berhati-hati bagi sesetengah bahagian.
Sepertinya isyarat saya dianggap sebagai penolakan.

View this post on Instagram

A post shared by Crush (@crush9244)

Tambahnya,
Saya berasa sedih dan berat hati kerana menyangka niat untuk merapatkan hubungan bersama peminat disalah faham dan mengecewakan ramai. Saya akan lebih memberikan perhatian agar dapat mengelakkan salah faham berlaku pada masa hadapan.
Walaupun cuba menjelaskan situasi di pihaknya, namun rata-rata peminat tetap menebak Crush sengaja mengelak dari memegang tangan peminat berkulit hitam itu. Kritik mereka di ruangan komen,
Awak merapati peminat di sebelah mereka namun mengelak peminat yang berkulit hitam sebagai langkah berjaga-jaga. Merepek!

Awak menyentuh tangan semua orang, tak masuk akal langsung.

Mengarut penjelasan ini sedangkan awak menyapa semua orang di seliling mereka.

Kami dah tonton video itu, nampak sangat awak menipu.
Hmmm.. apa pendapat anda?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

“Dia Hi-Five Yang Lain Ok Je?” – Meski Beri Penjelasan, Crush Terus Dikritik Elak Pegang Peminat Berkulit Gelap


Banyak betul drama Korea yang sedang ke udara sekarang ini, macam-macam genre pula yang disajikan. Ada thriller, ada aksi, ada melodrama dan banyak lagi! Tapi penonton kini perasan sepertinya tema curang sepertinya acap kali diketengahkan di dalam beberapa naskhah K-Drama kini.
Paling popular sekarang ialah “The World Of The Married” di mana ia membawa kisah tragis rumah tangga Ji Sun-woo (Kim Hee-ae) yang bermula apabila dia membongkarkan rahsia kecurangan suaminya sendiri, Lee Tae-oh (Park Hae-jun) bersama dengan seorang perempuan muda iaitu Yoo Da-Kyung (Han So-hee). Lebih menyerabutkan kerana kedua-dua teraju utama sedang dalam misi untuk merosakkan kehidupan satu sama lain.

Baru-baru ini pula sebuah naskhah melodrama bertajuk “When My Love Blooms” juga mula ke udara dan juga mempunyai kisah curang di dalamnya. Han Jae-hyun (Yoo Ji-tae) merupakan seorang lelaki yang berusia 40-an dan dia adalah seorang ahli perniagaan yang kacak, bercita-cita tinggi dan kaya. Dia yang sudah pun berkahwin dengan seorang wanita berpengaruh iaitu Jang Seo-kyung (Park Si-yeon) mula goyah apabila bertemu semula cinta pertamanya Yoon Ji-soo (Lee Bo-young) selepas 20 tahun terpisah.

Dalam episod “When My Love Blooms” baru-baru ini, penonton dapat melihat hubungan Jae-hyun dan Ji-soo yang mula mekar selepas lelaki itu memujuk wanita tersebut selepas dimalukan di sebuah majlis dek kerana perangai isterinya. Terharu dengan kata-kata lembut Jae-hyun, Ji-soo lantas mendakap dan mencium cinta pertamanya dan babak itu menyebabkan hati penonton berasa sayu.

Walaubagaimanapun, perbuatan lelaki itu nyata salah kerana dia masih mempunyai isteri yang sah dan walaupun dia mencintai Ji-soo sedalam mana pun, ia adalah tidak bermoral. Tak kurang juga yang mempertikaikan kenapa adegan curang dalam “When My Love Blooms” nampak romantik tetapi watak suami curang Lee Tae-oh dalam “The World Of The Married” menerima cacian ramai.
Isteri Jae-hyun yang curang dahulu, Ji-soo adalah ibu tunggal dan mereka berdua ialah cinta pertama masing-masing. Tak rasa macam sesuai nak bandingkan dengan ‘The World Of The Married’.

‘The World Of The Married’ adalah kisah curang thriller yang saspens manakala ‘When My Love Blooms’ pula adalah memori indah dan kisah curang yang ‘dicantikkan’.

Dua-dua adalah kisah curang. Gila siapa yang cakap kisah curang ini telah ‘dicantikkan’. Kalau ya pun cinta pertama, sepatutnya simpan ia sedalam yang mungkin sepanjang hidup.

Ia adalah kisah curang, Kalau nak dilihatkan, mungkin Jae-hyun lagi jahat daripada Lee Tae-oh sebab cinta pertama adalah cinta yang sangat suci.

Curang adalah romantik bila saya yang buat dan jahat apabila orang lain yang buat.
So, apa pula pendapat anda yang tonton drama bertema sebegini?

SUMBERCookie News

Bawa Kisah Curang, Kenapa Penonton Boleh Terima ‘When My Love Blooms’ Tapi Tidak ‘The World Of The Married’?


Semakin banyak penggambaran drama Korea yang terpaksa menghentikan segala produksi mereka dek kes COVID-19 yang kian meningkat. Susulan hal di mana pelakon dan kakitangan yang disahkan positif, pihak stesen televisyen mengambil langkah ini bagi mengekang pertambahan kes dalam kalangan industri ini.
Disebabkan oleh itu, penggambaran rancangan hiburan juga turut terpalit dengan prosedur ini lantas beberapa program telah pun mengehentikan produksi mereka buat seketika ini. Khabarnya, SBS telah menangguhkan penggambaran “Running Man” yang sepatutnya dijalankan pada hari ini. Malahan program “All The Butlers” turut mengalami nasib yang sama.

Hal ini bagi mengelakkan virus tersebut daripada merebak di antara kakitangan dan selebriti selain mematuhi arahan kerajaan yang meminta semua orang mengikut kempen penjarakan sosial.

Bagi stesen penyiaran lain, KBS juga bertindak menghentikan penggambaran “2 Days 1 Night” buat masa ini sehingga tarikh yang bakal dimaklumkan kemudian.
Semoga industri hiburan Korea akan terlepas daripada genggaman COVID-19 secepat mungkin.

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERStar News

Patut Jalani Penggambaran Hari Ini, Produksi ‘Running Man’ Ditunda Dek Kes COVID-19 Kian Menaik


Pastinya tak menghampakan, ini ialah senarai K-Drama baru untuk November ini.
1. Melancholia
tvN | 3 November

“Melancholia” berlatar belakangkan sekolah menengah swasta yang korup dek kemasukan ikut keutamaan. Ianya akan membawa kisah seorang guru matematik dan pelajar matematik genius yang menyentuh perasaan.

2. Dr. Brain
Apple TV+ | 4 November
Siri ini menampilkan saintis otak hebat, Se-won (Lee Sun-kyun) yang menderita tragedi buruk apabila keluarganya terlibat dalam satu insiden misteri. Terdesak ingin membongkarnya, dia sanggup menyelesaikan misteri itu dengan melakukan ‘penyegerakan otak’ dengan si mati bagi mendapatkan klu.

3. Happiness
tvN | 5 November
Ia adalah sebuah drama thriller malapetaka di mana pada ketika itu, penyakit berjangkit ialah sesuatu yang normal. Di sebuah apartmen baru dalam bandar yang luas di mana tingkat atas dihuni oleh bahagian pemasaran am dan tingkat bawah pula disewakan. Naskhah ini menekankan perlawanan psikologi disebabkan oleh diskrimanisi golongan yang berlaku. Bandar itu kemudiannya merudum apabila malapetaka melanda dan kebanyakan individu mula dijangkiti penyakit yang membuatkan mereka dahaga teruk.

4. Let Me Be Your Knight
SBS | 7 November
Drama romantik ini mengenai idola popular LUNA dan doktor palsu yang tinggal bersama bagi menyembuhkan seorang ahli yang mempunyai masalah berjalan semasa tidur. JR (NU’EST) akan membawa watak Lee Shin, pemain base kumpulan tersebut. Yoon Ji-sung sebagai Kim Yoo-chan, pemain drama LUNA manakala watak Ga-on dilakonkan oleh Kim Dong-hyun (AB6IX), pemain keyboard.

5. Secret Royal Inspector Joy
tvN | 8 November
Drama bersejarah genre komedi ini membawa kisah inspektor diraja rahsia yang menyamar bagi mendedahkan rasuah bersama seorang janda yang mempunyai kepercayaan yang ke depan berbanding waktunya.

6. IDOL: The Coup
JTBC | 8 November
“IDOL: The Coup” ialah drama mengenai sekumpulan idola yang gagal menggapai populariti dan terbeban untuk melepaskan impian yang sukar dicapai itu.
7. The Red Sleeve
MBC | 12 November
Berdasarkan novel, ia adalah drama berdejarah mengenai rekod hubungan romantik di antara pengiring istana Seong Deok-im (Lee Se-young) yang mahu melindungi pilihan hidupnya dan maharaja Yi San (Lee Jun-ho) yang meletakkan negara sebelum cinta.

8. Now, We Are Breaking Up
SBS | 12 November
“Now We Are Breaking Up” menceritakan kisah Ha Young-eun iaitu seorang pengurus bagi pasukan pereka di sebuah syarikat fesyen. Watak tersebut digambarkan sebagai seorang yang realistik dan dingin namun bijak serta mementingkan keselamatan berbanding benda lain. Meskipun sudah berusia 38 tahun, Ha Young-eun terkenal kerana sentiasa menjaga badannya dan mengikuti trend semasa bagi mengekalkan awet muda selain rupa yang menawan. Wanita ini juga sangat teliti dalam mendapatkan ganjaran daripada kerjanya sendiri dan tidak mempunyai masa untuk menangis kerana lelaki.

9. Going To The Blue House
Wavve | 12 November
Sitkom komedi politik gelap ini membawa kisah mengenai pemenang pingat emas Olimpik yang dilantik sebagai Menteri Kebudayaan, Sukan dan Pelancongan dan menghadapi insiden penculikan suaminya yang merupakan seorang pengkritik politik.

10. School 2021
KBS | 17 November
Gong Ki-joon ialah seorang ahli Taekwondo dan telah memenangi pingat gangsa di Petandingan Sukan Antarabangsa tetapi mengalami kecederaan pergelangan kaki yang serius. Dalam masa yang sama, perniagaan keluarganya turut gulung tikar. Lelaki itu kemudiannya berhenti sebagai atlet dan mendaftarkan diri ke sekolah vokasional.

11. Hellbound
Netflix | 19 November
Drama fantasi “Hellbound” membawa kisah malaikat yang mempunyai kuasa luar biasa muncul secara tiba-tiba dan mengheret manusia ke neraka. Ianya turut dibarisi Park Jung-min, Kim Hyun-joo, Won Jin-ah dan Yang Ik-jun.

12. Shadow Beauty
Kakao TV | 20 November
Disebabkan wajahnya, Koo Ae-jin dibuli di sekolah dan dikeji oleh orang tidak dikenali. Namun di luar sekolah, dia menjalani kehidupan rahsia dengan solekan tebal dan suntingan gambar berjam lamanya. Dia hidup sebagai Genie, seorang bintang media sosial dengan 770 ribu pengikut. Dilema di antara dua sisi itu, apa yang akan terjadi apabila ada seorang pelajar lelaki di sekolahnya mendapat tahu mengenai rahsianya?

13. One Ordinary Day
Coupang Play | 27 November
Drama ini mengisahkan dua lelaki yang terlibat dalam satu kes pembunuhan. Kim Soo-hyun akan membawa watak Kim Hyun-soo, seorang pelajar kolej biasa yang hidupnya berubah dalam sekelip mata apabila menjadi suspek utama kes pembunuhan. Cha Seung-won pula akan berlakon sebagai peguam bernama Shin Joong-han, seorang peguam yang melepasi peperiksan peguam ‘cukup-cukup makan’ sahaja dan merupakan satu-satunya individu yang menghulurkan bantuan kepada Hyun-soo.

14. Show Window
Channel A | 29 November
Ianya merupakan drama melodrama misteri mengenai seorang wanita yang menyokong seorang wanita lain tanpa mengetahui bahawa dia ialah perempuan simpanan suaminya.

15. Sponsor
iHQ | 29 November
“Sponsor” ialah sebuah kisah thriller romantik berkaitan hubungan rahsia di antara dua wanita dan dua lelaki. Malah ia digambarkan sebagai sama dengan siri popular “The Penthouse”.

Anda dah pilih nak tonton yang mana?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Siap Sedia! 15 K-Drama Baru Bakal Tayang Pada November Ini


Ada tak korang terfikir yang selebriti K-Pop ni sebenarnya asal dari golongan yang macam mana? Adakah mereka dari golongan yang memang sudah kaya atau dari golongan yang biasa-biasa je?

ARTIKEL BERKAITAN
Sambut Hari Jadi Ke-28, IU Sumbang RM1.8 Juta Buat Golongan Memerlukan

Kalau korang nak tahu ada sesetengah selebriti K-Pop ini berasal dari golongan miskin kemudiannya berjaya menjadi kaya selepas debut menjadi bintang terkenal. Nak tahu siapakah mereka? Jom, KimchiDaily dedahkan identiti seleberiti itu.
1. IU

Seperti yang diketahui ramai, IU merupakan bintang idola K-Pop yang berjaya menjadi seorang yang terkenal di Korea.
Untuk pengetahuan korang, IU sebenarnya membesar dibawah jagaan neneknya disebabkan ibubapa IU tidak mampu untuk menjaga dirinya bersama adik lelakinya. Oleh itu, IU tekad untuk mengubah hidupnya dan dia menyertai ujibakat nyanyian walaupun gagal dalam sesi pemilihan. Tetapi, IU tetap berusaha sehingga agensi LOEN mengambil dirinya untuk menjadi bintang idola K-Pop yang terkenal.

Berkat kesungguhan IU itulah telah membuahkan hasil buat dirinya dan agensi tersebut.
2. V dan SUGA BTS

Kepada peminat BTS iaitu ARMY, korang mesti tahu kan kisah V dan SUGA mengenai kehidupan keluarga mereka berdua?
V BTS dilahirkan dalam golongan keluarga yang sederhana yang hanya mempunyai sebuah ladang sahaja. Dia dibesarkan oleh datuk dan neneknya di kampung dan disebabkan itulah, V telah beranggap mungkin dirinya akan menjadi seorang peladang sama seperti datuk dan neneknya. Tetapi tuah menyebelahi dirinya apabila dia hanya menemani kawannya pergi ke ujibakat tetapi krew disitu meminta agar V menyertai ujibakat tersebut. Dari situlah, V terpilih menjadi pelatih dan debut dibawah kumpulan BTS.
Manakala, kisah tentang SUGA pula sedikit berbeza dengan V dimana, dia perlu melakukan kerja-kerja sambilan untuk menampung hidupnya. SUGA pernah menyatakan yang dia perlu untuk memilih sama ada membeli makanan atau membayar tiket bas. Kalau dia pilih membeli makanan untuk dirinya, mungkin dia tidak dapat pulang ke rumahnya di Daegu.
Hasil kesungguhan mereka berdua telah membuktikan ada kejayaan yang menanti di masa hadapan.
3. Eun-hyuk SUPER JUNIOR

Korang tahu tak, sebenarnya Eun-hyuk pernah dibesarkan dalam keadaan yang agak menyedihkan. Dia pernah menyatakan bahawa dahulunya dia tinggal di sebuah rumah yang tiada tandas dan terpaksa menggunakan tandas awam yang berhampiran dengan rumahnya.
Walaupun dia tinggal di kawasan perumahan tersebut, dia tidak pernah merungut tentang kehidupannya malah meneruskan rutin hariannya seperti biasa. Disebabkan Eun-hyuk tidak pernah merungut akan kehidupannya dulu, kini dirinya telah berjaya menjadi bintang idola K-Pop generasi ke-2.
4. BamBam GOT7

Siapa yang mengenali GOT7, korang mesti tahu kisah BamBam kan? Kisah kehidupannya di Thailand juga memberi insipirasi kepada peminatnya.
BamBam berasal dari keluarga miskin di Thailand. Bapanya telah meninggal dunia ketika dia baru berusia tiga tahun dan meninggalkan ibunya untuk menjaga empat orang anak. Untuk membantu keluarganya, ibu BamBam membuka sebuah restoran kecil untuk menjana pendapatan harian mereka.
Disebabkan minat yang mendalam terhadap dunia tarian, BamBam berpeluang untuk menyertai kelas tarian di Thailand. Selepas berjaya debut menjadi ahli kumpulan GOT7, BamBam dapat membantu ibunya untuk membeli rumah buat keluarganya di Thailand.
5. Taeyang BIGBANG

Penyanyi yang terkenal dengan lagu “Eyes, Nose, Lips” iaitu Taeyang juga pernah berada dalam kehidupan yang kurang bernasib baik.
Taeyang melalui pelbagai kesukaran ketika membesar. Pada ketika itu, keluarganya sangat miskin dan perlu mengumpul duit yang mencukupi untuk menyara kehidupan mereka. Namun, kesusahan ditanggungnya itulah yang mendorong dirinya untuk menceburi kerjaya sebagai seorang bintang idola K-Pop untuk membantu keluarganya.
Akhirnya, Taeyang kini berjaya menempah namanya sebagai penyanyi hebat di Korea dan menjadi idola semua orang.
6. Kim Se-jeong

Korang tahu tak, Kim Se-jeong yang popluar dengan drama “Business Proposal” pernah melalui kehidupan yang susah bersama keluarganya.
Dia pernah menyatakan bahawa dirinya pernah mendapat bantuan dari kerajaan Korea dimana dia boleh menggunakan kad yang telah diberikan itu untuk membeli makanan. Selain dari itu, Kim Se-jeong juga pernah memberitahu bahawa ketika cuti persekolahan dia perlu menggunakan kad tersebut untuk mendapatkan makan percuma dari pihak sekolahnya.
Sedihnya dengar kisah Kim Se-jeong ni. Tak sangka kehidupannya agak menyedihkan hati.
7. Han So-hee

Pelakon yang meningkat naik iaitu Han So-hee pernah berada dalam fasa yang susah dimana dirinya berbekalkan sedikit wang tunai untuk menyara kehidupanya di Seoul demi mencapai cita-citanya sebagai seorang pelakon terkenal.
Han So-hee juga pernah bekerja di sebuah bar untuk jangka masa yang panjang bagi menampung hidupnya di Seoul. Selepas kegigihannya untuk mengejar impian, kini Han So-hee berjaya mendapat nama dalam dunia lakonan di Korea.
8. Seo In-guk

Watak utama dalam drama “Doom At Your Service” iaitu Seo In-guk juga membesar dalam kesusahan dimana ibunya mengumpul kotak di tepi jalan dan mengitar semula kotak tersebut untuk mendapatkan duit, demi menyara kehidupan mereka.
Tetapi, nasib Seo In-guk menyebelahi dirinya apabila dia memenangi pertandingan nyanyian “Superstar K” dan dari situlah kejayaannya bermula sebagai seorang penyanyi dan pelakon.
9. Park Bo-gum

Korang tahu tak tentang kisah hidup Park Bo-gum? Kalau nak tahu, kisahnya agak menyedihkan hati.
Kisah ini bermula dimana Park Bo-gum telah kehilangan ibunya pada usia yang muda. Disebabkan itulah, bapanya terpaksa menyediakan keperluan untuk menjaga dia dan adik-beradiknya. Apabila umur dia mencecah 20-an, keluarganya telah jatuh muflis. Namun siapa sangka, usahanya yang tidak pernah putus telah membuahkan hasil. Kini, dirinya telah menjadi seorang pelakon yang hebat di Korea dan disayangi oleh peminatnya sehingga ke harini.
10. Sung-gyu INFINITE

Siapa disini peminat INFINITE? Korang ingat tak kisah hidup Sung-gyu suatu ketika dahulu? Kisahnya juga memberi inspirasi buat semua.
Dulu, Sung-gyu pernah membesar dalam persekitaran yang menyedihkan. Kalau korang nak tahu, keluarganya pernah berada dalam kesempitan hidup dan telah membuatkan dirinya banyak menghabiskan masa tinggal di rumah rakannya. Sesungguhnya, keluarga Sung-gyu menentang impiannya untuk menjadi seorang penyanyi. Demi mengejar impian, dia menyertai pelbagai ujibakat dan akhirnya Sung-gyu diterima untuk menjadi pelatih di bawah agensi Woollim.
Ha, korang rasa bermotivasi tak dengar cerita tentang usaha-usaha selebriti K-Pop yang berasal dari keluarga susah dan akhirnya berjaya sehingga ke harini? Kesabaran yang ditunjuk mungkin memberi inspirasi untuk diri korang.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSportKhan.co

Dari Susah Ke Senang, Ini 10 Selebriti Korea Berjaya Mengubah Kehidupan


Orang Malaysia memang tak sahlah kalau tak makan sambal belacan. Cuba kalau pergi makan nasi campur masa makan tengah hari, mesti sambal belacan yang paling cepat sold out! Bila malam pula, kalau order apa-apa nasi goreng, pasti minta sambal belacan sebagai tambahan. Pendek kata, rakyat Malaysia ni memang manja sangatlah dengan salah satu sajian tempatan kegemaran ramai itu.
Biasalah kalau orang tempatan cari sambal belacan, tapi sangat rare apabila orang bukan Malaysia yang tergila-gilakan hidangan sampingan itu. Jangan terkejut sebab peserta Big Stage 2019 yang berasal daripada Korea Selatan iaitu Jang Hanbyul sebenarnya merupakan ‘hantu’ sambal belacan!
Punyalah gila sambal belacan sampaikan Hanbyul cicah cempedak goreng dengan hidangan sampingan itu!

View this post on Instagram

Han Byul cakap dia suka makan sambal belacan… sampai cempedak goreng pun dia cecah dengan sambal belacan tu… agak-agak macam manalah rasa dia ek?

Artikel sebelum iniImbau Kenangan, TVXQ & Super Junior Backpacking Ke Indonesia Untuk Siri Asal YoutubeArtikel seterusnyaSuhu Badan Ji Changwook Tidak Boleh Melebihi 33°C? irsa
ARTIKEL BERKAITANLAGI ARTIKEL DARI PENGARANG

 Tempatan

“Lama Tunggu Tapi..” – Sertai Khidmat Tentera, Peminat Sedih Jinhwan Tiada Ketika Konsert iKON Di Malaysia

 Tempatan

“Saya Nak Pakai Baju Kebaya” – Lee Sungkyung Akui Suka Budaya Malaysia

 Tempatan

Kini Dijual Dari Harga RM198, Lokasi Konsert iKON Di Kuala Lumpur Ditukar Ke Stadium Axiata Arena

Loading...

Hanbyul Jatuh Cinta Dengan Sambal Belacan, Cempedak Goreng Pun Dicicahnya!


Tak nak tonton drama yang berbelas episod, apa kata anda marathon beberapa filem Korea lama yang baru sahaja diriliskan di Netflix kini.
Jom!

Finding Mr. Destiny (2010)
Pelakon: Gong Yoo, Im Soo-jung
Sedang mencari pasangan buat kliennya, seorang lelaki tanpa sengaja jatuh cinta kepadanya.

Whatcha Wearing? (2012)
Pelakon: Ji Sung, Kim Ah-joong
Seorang wanita cuba menyemarakkan lagi hubungan cintanya dengan menelefon teman lelakinya. Namun dia tanpa sengaja menjadi intim dengan seseorang tidak dikenali.

A Werewolf Boy (2012)
Pelakon: Song Joong-ki, Park Bo-young
Selepas berpindah ke perkampungan dalam bagi menyembuhkan penyakitnya, seorang gadis mula berkawan dengan seorang lelaki bisu yang dibesarkan oleh sekawan serigala.
Veteran (2015)
Pelakon: Hwang Jung-min, Yoo Ah-in, Yoo Hae-jin
Kemahiran menentang jenayah seorang detektif tercabar apabila dia menjadikan seorang pewaris kaya yang mengetuai sindiket haram dan penyelewengan sebagai sasaran seterusnya.Jangan lupa layan hujung minggu ini!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Dibintangi Jisung, Gong Yoo & Song Joongki, 4 Filem Korea Lama Tayang Di Netflix Kini


Pernah dengat tak mengenai musim ketiga “Dr. Romantic” yang dikhabarkan bakal memulakan tak lama lagi?

ARTIKEL BERKAITAN
Terserempak Han Seokkyu, Individu Dedah 'Dr. Romantic 3' Mula Penggambaran November Ini?

Terbaru, khabar angin itu kembali berterbangan di dalam industri drama Korea. Katanya, drama perubatan popular itu akan kembali dengan musim ketiga pada tahun hadapan dan ditayangkan pada musim sejuk 2022. Bahkan laporan itu mengatakan bahawa Han Suk-kyu dan Ahn Hyo-seop bakal kembali menyertai musim terbaru itu bersama pengarah Yoo In-shik yang bertanggungjawab pada dua musim awalnya.
Mendengarkan berita itu, pihak SBS turut memberikan respon mereka,

Kami sudah memulakan perbincangan mengenai produksi musim ketiga. Tiada apa yang disahkan lagi.

Sekadar pengetahuan, musim pertama “Dr. Romantic” ditayangkan pada 2016 bersama Han Suk-kyu, Yoo Yeon-seok, Seo Hyun-jin dan Yang Se-jeong manakala musim kedua pada 2020 pula dibintangi oleh Han Suk-kyu, Ahn Hyo-seop dan Lee Sung-kyung.

Korang teruja tak?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERJTBC

Musim Ke-3 ‘Dr. Romantic’ Bakal Kembali Dengan Han Sukkyu & Ahn Hyoseop, Ini Respon SBS


Rasanya ramai yang seronok melayan drama kehidupan “Our Blues” kan?

ARTIKEL BERKAITAN
Pertama Kali Berlakon, Kenali Roh Yoonseo Yang Jadi Perhatian Dalam 'Our Blues'

Bukan sahaja kalian, sepertinya V atau Kim Tae-hyung BTS juga tidak dapat menyorokkan rasa cinta terhadap drama itu.
Menerusi Instagram Story, V telah memuat naik foto tangkapan skrin drama tersebut dengan kapsyen,

Drama kehidupan saya ‘Our Blues’. Cepat keluarkan episod seterusnya.

Buat ARMY, “Our Blues” merupakan satu naskhah yang sangat istimewa. Ini kerana OST utamanya dinyanyikan oleh Jimin.

Untuk pengetahuan, “Our Blues” membawa cerita pelbagai individu dengan latar belakang berbeza di kepulauan Jeju. Ianya mendapat perhatian ramai kerana dibarisi pelakon hebat seperti Lee Byung-hun, Kim Woo-bin, Shin Min-ah, Han Ji-min, Uhm Jung-hwa, Cha Seung-won dan ramai lagi.
Dahsyat taste V!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

“Cepat Nak Episod Baru” – V BTS Akui Minat ‘Our Blues’


Akhirnya! Netflix sudah mengesahkan bahawa musim kedua ‘D.P.’ sedanag dalam persiapan kini.
“D.P.” membawa kisah Ahn Jun-ho (Jung Hae-in) dan Han Ho-yeol (Koo Kyo-hwan) iaitu tentera dalam unit ‘Deserter Pursuit’ di mana mereka bertugas mengejar tentera lain yang melarikan diri daripada perkhidmatan.

Untuk episod terakhir musim pertama “D.P”, Ahn Jun-ho yang melalui momen trauma selepas kematian salah seorang tentera dilihat melarikan diri ke arah berlainan semasa perbarisan wajib. Bahkan suara derap lariannya yang boleh didengari semasa babak kredit dimainkan terus membuatkan penonton tertanya-tanya apakah yang terjadi kepada tentera itu.

View this post on Instagram

A post shared by Netflix Korea (@netflixkr)

“D.P” merupakan antara siri Netflix yang mendapat perhatian ramai semasa tayangannya kerana tidak segan untuk membongkarkan sisi gelap dunia ketenteraan di Korea. Malah ianya turut tersenarai dalam ‘Siri Terbaik Antarabangsa Dalam 2021’ di The New York Times sekaligus membuktikan kepopularitiannya di persada dunia.
Musim kedua akan menyambung dari mana musim pertama tamat dan pengarah Han Jun-hee serta penulis Kim Bo-tong akan kembali bekerjasama untuk sekuel “D.P.” ini.

Sama-sama kita nantikannya!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Netflix Umum Musim Kedua ‘D.P.’ Bakal Ditayang Nanti


Tidak dinafikan bahawa Ahn Hyo-seop dan Kim Se-jeong merupakan pasangan paling ‘hot’ dalam K-Drama kini.
Bukan sahaja kerana lakonan yang baik namun keserasian antara keduanya di dalam “A Business Proposal” membuatkan ramai yang mahukan mereka bersama dalam dunia sebenar.

Bahkan Kim Se-jeong juga mengakui bahawa hatinya berbunga dek tindakan Ahn Hyo-seop semasa penggambaran. Hal ini dikongsikan wanita itu semasa dokumentari khas drama berkenaan yang ditayangkan baru-baru ini,
Saya hampir jatuh cinta dengan tingkah laku peramah Ahn Hyo-seop.

Ianya kerana lelaki itu yang melayannya dengan baik semasa babak mesra pertama yang dirakamkan mereka. Katanya, meskipun mereka masih belum rapat ketika itu namun tindakan sopan Ahn Hyo-seob membuatkan dia tidak berasa janggal selain mampu menyelesaikan rakaman dengan baik.
Mereka juga sempat berseloroh mengenai betapa klisenya babak ciuman pertama itu. Kata Kim Se-jeong,

Kalau jadi dalam dunia sebenar, hidung dan bibir kami mesti dah berdarah.

Oleh kerana kenyataan yang dikongsi Kim Se-jeong, ramai yang perasan bahawa kedua mereka memaparkan hubungan yang rapat di sebalik tabir.
Serasi kan mereka?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTV Report

“Saya Hampir Jatuh Cinta Dengan Ahn Hyoseop” – Kim Sejeong ‘A Business Proposal’


Memberikan pengaruh yang baik kepada peminat, Kim Seon-ho sememangnya seorang selebriti yang layak diidolai ramai.

ARTIKEL BERKAITAN
Kembali Aktif, Kim Seonho Terima 4 Anugerah Di '2022 Asia Artist Awards'

Terbaru, Yayasan Leukemia Kanak-kanak Korea iaitu sebuah organisasi yang menyediakan perkhidmatan sosial untuk kanak-kanak yang menghidap kanser, mengumumkan bahawa kelab peminat rasmi Kim Seon-ho iaitu ‘Seonhohada’ telah menderma sebanyak 12.2 juta won (RM41,383), bagi memberikan sumbangan buat pesakit di situ.
Selain itu, kelab peminat lain Kim Seon-ho iaitu ‘The Giving Tiger’ turut menderma sejumlah 1.23 juta won (RM4,174) bagi membantu pembuatan Kimchi buat golongan orang susah di Korea.

Untuk pengetahuan, sebelum ini, Kim Seon-ho juga telah menyumbangkan semua keuntungan daripada acara pertemuan peminat luar taliannya di Seoul, kepada mereka yang memerlukan.

Patut la ramai sayang Kim Seon-ho!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTen Asia

Bukti Beri Pengaruh Baik, Kelab Peminat Kim Seonho Derma Lebih RM41K Ke Yayasan Leukemia


Yu-jin telah ditugaskan sebagai ketua dan Mashiro sebagai ketua bersama kumpulan KEP1ER!
KEP1ER ialah kumpulan gadis yang ditubuhkan menerusi rancangan survival Mnet “Girls Planet 999”. Kumpulan itu baru-baru ini membuat penampilan di YouTube pertama mereka secara langsung pada 18 November jam 7 malam.

Ahli-ahli memulakan perbincangan secara langsung tentang peranan ahli dalam kumpulan. Xiaoting berkata,
Saya rasa peranan ketua adalah yang paling penting di atas semua. Kita boleh pilih ketua kita. Ahli sulung kumpulan kita, Choi Yu-jin, sila keluar!
Selain itu, KEP1ER juga baru-baru ini telah membuka akaun TikTok rasmi mereka.

Tak sabar nak tunggu kumpulan ini debut!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYouTube

Yujin & Mashiro Sah Ketua Bagi Kumpulan Akan Datang ‘KEP1ER’


Meskipun jarang memegang watak utama, Kang Ki-young memang tidak dinafikan adalah salah seorang pelakon Korea yang dikenali ramai.

ARTIKEL BERKAITAN
Kisah Peguam Perceraian, Kang Kiyoung & Lee Jiah Dilamar Terajui Drama ‘Take It To The End’

Terbaru, pelakon itu telah menghadiri sidang media untuk filemnya akan datang “The Point Men” dan turut dihadiri pelakon seperti Hyunbin dan Hwang Jung-min.
Untuk pengetahuan, “The Point Men” adalah filem mengenai operasi menyelamat dan rundingan yang dijalankan oleh seorang diplomat dan ejen Perkhidmatan Perisikan Kebangsaan (NIS), yang berjuang dan mempertaruhkan nyawa mereka di Afghanistan bagi menyelamatkan tebusan Korea yang telah diculik di Timur Tengah.

Ketika sesi temu bual, Kang Ki-young berkongsi bahawa dia berasa risau untuk membintangi filem ini pada awalnya,
Saya bimbang sama ada saya boleh melakukannya dengan baik selepas mendengar barisan pengarah dan pelakon lain. Nasib baik, saya dapat menyelami watak saya kerana semua orang menyokong saya dengan baik.

Dalam “The Point Men”, Kang Ki-young memainkan watak sebagai Kasim, seorang warga Korea yang terselamat di Afghanistan. Pelakon itu turut menjelaskan mengenai wataknya dengan berkata,
Peranan itu serupa dengan peranan yang pernah saya pegang sebelum ini, tetapi lakonan yang diperlukan sangat berbeza. Semasa bertahan di Afghanistan, watak saya melakukan banyak kerja haram, tetapi pada masa krisis, dia menerima cadangan daripada Dae-sik dan mengambil bahagian dalam rundingan itu.
Tambahnya lagi,
Saya belajar banyak semasa berlakon dengan senior saya. Saya sangat risau, tetapi saya bekerja keras untuk bersiap sedia untuk berlakon sambil bercakap bahasa asing. Saya berlatih baris bahasa asing supaya ia boleh keluar seperti rap.

Umum pasti mengetahui bahawa Kang Ki-young telah membintangi drama popular “Extraordinary Attorney Woo” dan menerima banyak cinta untuk wataknya. Dia berkongsi perasaannya,
Kini, saya bekerja dengan hati yang bersyukur. Saya harap ‘The Point Men’ juga akan menjadi hit.
Dalam pada itu, filem “The Point Men” bakal menemui penonton pada 18 Januari 2023 ini. Jangan lupa tonton!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMBC Entertainment

Kang Kiyoung Akui Risau Berlakon Dengan Hyunbin & Hwang Jungmin Dalam ‘The Point Men’


Nampaknya, Jackson GOT7 akan sekali lagi berjumpa dengan peminat di Malaysia pada tahun ini!

ARTIKEL BERKAITAN
"Nak Pergi Lepak Mamak" - Sisi Ramah Jackson GOT7 Buat Peminat Malaysia Senang

Beruntung peminat di Malaysia, kerana Jackson GOT7 atau juga dikenali sebagai Jackson Wang, telah mengumumkan konsert jelajah dunia ‘Magic Man World Tour 2022-2023’, yang akan bermula pada November ini di Bangkok.
Umum pasti mengetahui bahawa Jackson baru sahaja selesai membuat persembahan di acara ‘Good Vibes Weekender’ yang berlangsung pada minggu lepas di Sunway Lagoon.

Kini, penyanyi itu akan kembali menemui peminat di Malaysia di konsert solonya, yang akan diadakan di Kuala Lumpur pada 17 Disember ini.
https://twitter.com/teamwangofcl/status/1575002666593226752

Segala maklumat lanjut mengenai lokasi konsert dan tarikh tiket dijual belum lagi dikeluarkan, namun peminat boleh siap sedia untuk kumpul duit dari sekarang!
Nantikan segala informasi lanjut tentang konsert jelajah dunia Jackson Wang ‘Magic Man World Tour 2022-2023’ di SINI!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Selepas ‘Good Vibes Weekender’, Jackson GOT7 Umum Konsert Jelajah Dunia Di Malaysia Disember Ini


Dengar cerita L atau Kim Myung-soo bakal kembali dengan drama terbaru? Betul ke…

ARTIKEL BERKAITAN
Kim Myungsoo, Kwon Nara & Ramai Lagi Bakal Bergandingan Dalam Drama Bersejarah 'Secret Royal Inspector'

Terbaru, Kim Myung-soo dikatakan sedang meneliti tawaran untuk tampil dalam drama MBC, “Accounting Firm”. Menurut sumber, agensinya turut berkongsi bahawa,
Kim Myung-soo kini sedang meneliti tawaran untuk tampil dalam drama tersebut.
Drama “Accounting Firm” ini mengisahkan mengenai Jang Ho-woo, seorang graduan sekolah daripada jurusan perakaunan yang menyertai “Taeil Accounting Firm”. Dalam pada itu, pelakon Choi Jin-hyuk juga dikhabarkan turut meneliti tawaran untuk tampil dalam drama yang sama, untuk memegang watak sebagai seorang pengurus senior di sebuah firma akaun.

Hm.. agak-agak Kim Myung-soo dengan Choi Jin-hyuk terima tak…
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNate

Duo Hebat, L Infinite & Choi Jinhyuk Dikhabarkan Sedang Teliti Tawaran Drama ‘Accounting Firm’


Rasanya ramai yang dah tak sabar nak tonton drama pendek lakonan Ji Chang-wook dan Kim Ji-won tak lama lagi kan?
“City Couple’s Way Of Love” menceritakan kisah cinta di dalam bandar urban yang kompleks. Ji Chang-wook akan membawa watak Park Jae-won iaitu seorang arkitek yang ghairah dan jujur. Dia suka berjalan di lorong kecil dalam bandar dan mengumpul pelbagai benda. Lelaki itu juga tidak pernah melupakan wanita yang mencuri hatinya dan kemudiannya menghilangkan diri.

Lee Eun-oh (Kim Ji-won) ialah seorang pemasar yang bekerja sendiri. Dia sering berjalan ke merata tempat tanpa sebarang rancangan. Semasa sedang bercuti, wanita itu berjumpa dengan Park Jae-won di tempat yang pelik. Dia kemudiannya menukar identiti sebagai Yoon Sun-ah dan berlagak seperti mempunyai jiwa yang bebas walhal ia adalah berlainan dengan dirinya yang sebenar. Dia kemudiannya jatuh cinta dengan lelaki itu.

Drama berdurasi pendek ini bakal mempunyai 12 episod sahaja di mana setiap daripadanya hanyalah 25 minit panjangnya. Bahkan, ia dikhabarkan mungkin akan dihasilkan dalam format bermusim.
Pun begitu, drama tersebut yang dikhabarkan akan ditayangkan di platform atas talian KakaoTV membuatkan ramai penonton merasakan agak sukar untuk mereka menontonnya nanti. Jangan risau! Kerana sudah pun disahkan bahawa drama ini turut akan ditayangkan di Netflix selepas 2 jam ia bersiaran ia medium Kakao.

Seronoknya! Jangan lupa temu janji anda bersama “City Couple’s Way Of Love” bermula 8 Disember ini.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBER10 Asia

Drama ‘City Couple’s Way Of Love’ Lakonan Ji Changwook & Kim Jiwon Bakal Tayang Di Netflix Disember Ini